title: Pekka Paavola

text: Paavola siirtyi vuonna 1985 Lehtimiehet Oy:n toimitusjohtajaksi. Vuoden 1988 lopussa Lehtimiehet myytiin Yhtyneille Kuvalehdille ja Paavola siirtyi mainittuun lehtitaloon kustannusjohtajaksi. Vuodesta 1991 vuoteen 1996 Paavola työskenteli Urpo Lahtisen omaisuutta hallinnoineen Art Urpo Oy:n toimitusjohtajana, hän oli myös Urpo ja Maija Lahtisen säätiön asiamies. Vuonna 1996 Paavola jäi eläkkeelle.


title: Pekka Paavola

text: Erottuaan kaupunginjohtajan virasta Paavola oli muutaman vuoden sivussa kunnallispolitiikasta. Hän teki kuitenkin paluun vuoden 1992 vaaleissa, jolloin hänet valittiin Tampereen kaupunginvaltuustoon, Tampereen puolesta -nimiseltä ehdokaslistalta. SDP:stä hän oli eronnut samana vuonna. Tampereella Paavolalla on ollut tiettyä suosiota, koska häneen on yhdistetty kaupungin kasvu, hyvinvointi ja vaurastuminen, jopa tulevaisuus.


title: Pekka Paavola

text: Kaupunginvaltuuston jäsen Paavola oli vuosina 1993–2002, ensin Tapun ja myöhemmin Tampereen sitoutumattomien ryhmässä. Hän toimi lisäksi Sitoutumattomien valtuustoryhmän puheenjohtajana. Vuonna 2002 Paavola erotettiin kaikista kunnallisista luottamustehtävistä törkeästä veropetoksesta tuomitun 10 kuukauden ehdollisen vankeusrangaistuksen takia.


title: Pekka Paavola

text: Vuoden 2004 vaaleissa jo 71-vuotias Paavola palasi jälleen valtuutetuksi. Vuoden 2006 ajan hän oli kaupunginhallituksen varapuheenjohtaja. Hänet valittiin joulukuussa 2006 valtuuston puheenjohtajaksi vihreiden, sitoutumattomien, keskustan ja kristillisdemokraattien muodostaman ryhmä 20:n ja kokoomuksen tuella. Paavola toimi valtuuston puheenjohtajana vaalikauden, eli vuoden 2008 loppuun asti. Vuoden 2008 kunnallisvaaleissa Paavola ei enää asettunut ehdolle.


title: Pekka Paavola

text: Paavola oli entisen "Hymy-lehden" omistajan Urpo Lahtisen lesken Maija-Liisa Lahtisen mukana kuljettamassa 53 miljoonaa markkaa varoja Luxemburgiin. Paavola todisti myöhemmin asiasta oikeudessa ja Maija-Liisa Lahtinen sai kavallustuomionsa pitkälti tämän todistuksen vuoksi. Lahtisen aloitteesta valtakunnansyyttäjänvirasto määräsi poliisin tutkimaan, puhuiko Paavola totta oikeudessa. Joulukuussa 2009 Paavola tuomittiin neljän kuukauden ehdolliseen vankeuteen valehtelusta oikeudessa. Hän ei valittanut tuomiosta.


title: Pekka Paavola

text: Irwin Goodman teki vuonna 1984 Paavolasta kappaleen nimeltä ”Otetaan pienet Paavolat”, joka julkaistiin hänen "Härmäläinen perusjuntti" -albumillaan. Laulun sanoissa viitataan siihen tapaukseen, kun Pekka Paavola pakoili 1980-luvulla oikeutta, mikä sai aikanaan suurta julkisuutta eri medioissa.


title: Jimmy Stewart

text: Jimmy Stewart


title: Piazza della Signoria

text: Piazza della Signoria on Firenzen kaupungin keskusaukio, jonka laidalla sijaitsee Palazzo Vecchio, kaupungin julkisen elämän keskus. Aukio on L-kirjaimen muotoinen. Se on ollut myös Firenzen keskiaikaisen elämän keskus, jonka välittömässä läheisyydessä on ollut kaupungin katedraali ja Arno-joen ylittävä Ponte Vecchio -silta.


title: Kalapassi

text: Kalapassi on Pirkanmaan Kalatalouskeskus ry:n kalastuslupajärjestelmä. Kalastuslupia myydään internetin kautta sekä käteismyyntipisteissä. Internetin kautta tapahtuva luvanmyynti on laajentunut voimakkaasti. Verkon kautta on ostettavissa kalastus- ja ravustuslupia yli 50 lupa-alueelle ja erilaisia lupavaihtoehtoja on yli 200. Tampereen, Oulun, Lahden ja Vantaan kaupunkien kalastusluvat voi lunastaa Kalapassin kautta. Koitereen kalastusalue ja Joensuun kalastuskunta Pohjois-Karjalasta laajoine järvi- ja koskilupa-alueineen sekä Perhojoki ovat mukana Kalapassin verkkokaupassa.


title: Kalapassi

text: Verkkokauppaan on kehitetty uusi tuote ”Kalapassi+”, jossa lupa-alue voi ulkoistaa koko luvanmyynnin Kalapassin järjestelmään. Muun muassa Oulun ja Tampereen kaupungit ovat ulkoistaneet luvanmyynnin Kalapassi+:aan. Luvat myydään verkossa ja käteisenä. Lupa-alueen ei enää tarvitse käyttää kuittilomakkeita eikä pyydysmerkkejä. Näin lupa-alue säästää vuodessa satoja euroja. Pirkanmaan kalatalouskeskus hoitaa koko myynnin. Kaikki myynti kirjautuu samaan järjestelmään. Maksun jälkeen asiakkaalle tulostetaan tosite ja pyydysmerkit. Pyydysmerkkiin kirjautuu lupa-alueen nimi ja mistä luvasta on kyse sekä kalastajan nimi ja yhteystieto. Kalatalouskeskus raportoi luvanmyynnistä lupa-alueelle. Lupa-alue ja kalastuksen valvojat voivat seurata ajantasaisesti koko myyntiä omilla tunnuksilla.


title: Kalapassi

text: Luvan myyjänä on lupa-alue. Pirkanmaan Kalatalouskeskus ry.n roolina on ylläpitää ohjelmaa.


title: Kalapassi

text: Kalapassi-nimi on rekisteröity tuotenimi, jota hallitsee Pirkanmaan Kalatalouskeskus ry. Nimi otettiin käyttöön vuonna 1991. Kalapassin lupia on myyty yli 20-vuotisen historian aikana kymmeniä tuhansia.


title: Heaven and Hell (yhtye)

text: Heaven and Hell oli brittiläis-yhdysvaltalainen heavy metal -yhtye, joka perustui muusikoiden Ronnie James Dio, Tony Iommi, Geezer Butler ja Vinny Appice vuosina 1979–1982 ja 1992 vaikuttaneeseen Black Sabbath -kokoonpanoon.


title: Heaven and Hell (yhtye)

text: Ozzy Osbourne teki omaa sooloalbumiaan vuonna 2006, jonka aikana Rhino Records julkaisi Black Sabbath -kokoelmalevyn, "The Dio Years". Albumi sisälsi kappaleita vain Ronnie James Dion aikaisen Black Sabbathin tuotannosta, sekä kolme täysin uutta kappaletta. Single ”The Devil Cried” menestyi listoilla, joten Iommi ja Dio päättivät koota yhteen "Heaven and Hell" -albumin aikaisen Black Sabbathin kokoonpanon ja aloittaa maailmankiertueen kokoelma-albumin tiimoilta. Koska alkuperäinen kokoonpano oli vielä yhdessä, Iommi ja Dio päättivät yleistä hämmennystä välttääkseen kutsua kokoonpanoaan nimellä Heaven and Hell. Geezer Butler liittyi kokoonpanoon. Myös Bill Wardin oli määrä osallistua, mutta ”musiikillisten erimielisyyksien” myötä jättäytyi pois projektista. Wardin tilalle rumpuja tuli soittamaan "Mob Rules" ja "Dehumanizer" -albumeilla vaikuttanut Vinny Appice. Näin Heaven and Hell -kokoonpanosta tulikin nimestään huolimatta itse asiassa "Mob Rules" -albumin (1981) tehnyt kokoonpano.


title: Heaven and Hell (yhtye)

text: Heaven And Hell aloitti kiertueen Kanadasta maaliskuussa 2007 ja kesällä oli vuorossa Euroopan kiertue (kaksi konserttia myös Suomessa, Sauna Open Air -festivaaleilla Tampereella 9. kesäkuuta, sekä Helsingin jäähallissa 10. kesäkuuta) ja syksyllä Yhdysvallat. Myös Japanin kiertue kuului suunnitelmiin. Kosketinsoittajana kiertueella oli Dio-yhtyeestä tuttu Scott Warren. Kiertueen yhteydessä julkaistiin myös rajoitettuna painoksena "Live at Hammersmith Odeon" -livealbumi, joka sisälsi materiaalia Black Sabbathin Hammersmith Odeonin konserteista vuodenvaihteesta 1981-1982. Myös vuoden 2007 Heaven and Hell -kiertueelta julkaistiin Yhdysvalloissa New Yorkissa kuvattu ja äänitetty DVD/CD "Live from Radio City Music Hall". Yhtye julkaisi cd-boksin, "The Rules of Hell", joka sisälsi kaikki Dion aikaiset Black Sabbathin albumit remasteroituina.


title: Heaven and Hell (yhtye)

text: Uutta studiomateriaalia sisältävä "The Devil You Know" -albumi julkaistiin huhtikuussa 2009. Albumia tukeva Euroopan kiertue saapui myös Suomeen. Heaven and Hell soitti Helsingin jäähallissa 2. kesäkuuta 2009 ja Oulun Qstockissa 25. heinäkuuta 2009.


title: Heaven and Hell (yhtye)

text: Heaven and Hellin laulaja Ronnie James Dio menehtyi vatsasyöpään vuonna 2010. Heaven and Hell järjesti 24. heinäkuuta 2010 High Voltage-festivaaleilla Lontoossa Dion muistolle konsertin, jossa lauloivat muun muassa Deep Purplesta tuttu Glenn Hughes ja norjalainen Jørn Lande. Tapahtuman tuotto meni hyväntekeväisyyteen. Heaven and Hell lopetti toimintansa kyseisen konsertin jälkeen. Alkuperäisen Black Sabbathin uudelleenkokoamista Iommi ei sulkenut pois.


title: Tampereen kalamarkkinat

text: Tampereen kalamarkkinat on kaksi kertaa vuodessa järjestettävä kala-alan markkinatapahtuma Tampereen Laukontorilla. Tapahtuman järjestää Pirkanmaan kalatalouskeskus ry.


title: Tampereen kalamarkkinat

text: Suomen ensimmäiset kalamarkkinat pidettiin Tampereella vuonna 1991 Laukontorilla. Tämän jälkeen kalamarkkinoita on järjestetty runsaasti eri puolilla Suomea. Kalamarkkinoilla tuodaan esille kaikenlaista kalaa.


title: Tampereen kalamarkkinat

text: Ensimmäisenä vuonna markkinat pidettiin syksyllä, mutta yleisön pyynnöstä tapahtuma järjestettiin kaksi kertaa vuodessa; keväisin ja syksyisin. Keväällä tapahtuma on viikkoa ennen vappua, kesäkauden avaus. Syksyllä tapahtuma on Tampere-päivän yhteydessä. Markkinat sai heti jakamattoman suosion. Kalamarkkinat on Tampere-päivän suosituin tapahtuma. Keväällä ja syksyllä tapahtumassa käy noin 40 000-50 000 asiakasta eli vuodessa noin 80 000-100 000.


title: Tampereen kalamarkkinat

text: Keskeisimmät myytävät kalalajit markkinoilla ovat silakka, kirjolohi ja muikku. Tuoretiskeillä on tarjolla lisäksi haukea, kuhaa, lahnaa, madetta, ankeriasta, nahkiaista. Vuosien varrella markkinoilla on ollut useita muotituotteita, jotka ovat tulleet jäädäkseen. Loimukirjolohi, kalapaella, upporasvassa tiristetyt muikut ym. ovat pysyneet yleisön suosikkeina. Perinteiset puolisäilykkeet silakasta, täyssäilykkeet muikusta, kuoreesta, särjestä ovat pysyneet suosittuina.


title: Tampereen kalamarkkinat

text: Monille kalastajille kalamarkkinoista on tullut tärkeä lisätulon lähde sen jälkeen kun kalan hintataso laski 1990-luvulla. Markkinat ovat kalastajalle tärkeä suoramyyntitapahtuma, jossa kohdataan asiakas henkilökohtaisesti.


title: George Paget Thomson

text: Sir George Paget Thomson (3. maaliskuuta 1892 – 10. syyskuuta 1975) oli englantilainen fyysikko. Hänelle myönnettiin Nobelin fysiikanpalkinto 1937 elektronidiffraktion keksimisestä. Hän jakoi palkinnon Clinton Joseph Davissonin kanssa, joka oli keksinyt saman ilmiön eri menetelmin.


title: George Paget Thomson

text: Thomson oli Nobel-palkitun englantilaisen fyysikon J. J. Thomsonin poika. Hän opiskeli Trinity Collegessa Cambridgen yliopistossa matematiikkaa ja fysiikkaa. Thomson ehti tehdä isänsä kanssa tutkimusta vuoden ennen kuin ensimmäinen maailmansota syttyi ja hän joutui lähtemään rintamalle. Sodan jälkeen hän tutki elektronien kulkeutumista ohuiden metallikalvojen läpi havaiten elektronidiffraktioilmiön. Hän osoitti kokeellisesti, että elektronit voivat käyttäytyä aaltojen tavoin ja diffraktoitua. Samaan aikaan Clinton Joseph Davisson havaitsi saman ilmiön eri menetelmin. Elektronidiffraktio on nykyään merkittävä menetelmä ohuiden kalvojen ja pintojen kiderakenteen tutkimuksessa.


title: George Paget Thomson

text: Vuonna 1924 Thomson meni naimisiin Kathleen Buchananin kanssa ja heille syntyi kaksi poikaa ja kaksi tytärtä. Hänet aateloitiin 1943.


title: Attribuutio

text: Attribuutio tarkoittaa psykologiassa ihmisen toiminnan tai tapahtumien selittämistä. Attribuutioilla pyritään selittämään mikä aiheutti tietyn käyttäytymisen ja kuka tai mikä siitä on vastuussa. Attribuointi on usein tiedostamatonta. Ihmisellä on myötäsyntyinen tarve tulkita käyttäytymisen tai tapahtuman johtuvan jostakin tietystä syystä sen sijaan, että sen uskottaisiin olevan sattumanvaraista. Fritz Heider jakaa attribuution kahteen, sisäiseen ja ulkoiseen. Sisäinen attribuutio liittyy aina henkilöön, ulkoinen taas tilanteeseen.


title: Attribuutio

text: Ihmiset tekevät herkästi virheattribuutioita. Attribuution peruserheeksi kutsutaan taipumusta yliarvioida sisäisten tekijöiden vaikutusta käyttäytymiseen. Esimerkiksi on vaikea hyväksyä liikenneonnettomuuden selitykseksi tilannetekijöitä, kun ajoneuvoja kuitenkin ohjaavat ihmiset. Havainnoija-toimija -virheeksi kutsutaan taipumusta yliarvioida sisäisten tekijöiden merkitys toisten käyttäytymistä arvioidessa ja vastaavasti aliarvioida sisäisten tekijöiden merkitystä omaa käyttäytymistä selitettäessä. Esimerkiksi mielellään ajatellaan, että oma ärtymys johtuu ärsyttävistä ympäristötekijöistä, kun taas toisten silmissä henkilöllä itsellään saattaa olla tapana kiukutella turhasta.


title: Attribuutio

text: Attribuution valokeilavirheessä (Spotlight Effect) on kyse ihmisten taipumuksesta uskoa olevansa jatkuvasti toisten tarkkailun ja huomion kohteena. Tosiasiassa sosiaalisissa tilanteissa ihmisten tarkkaavaisuus hajaantuu, eikä yhteen yksittäiseen yksilöön kiinnitetä kovinkaan paljon intensiivistä huomiota. Edustavuuserheeksi kutsutaan ihmisten taipumusta luoda kattavia yleistyksiä yksittäisten tapausten perusteella. Esimerkiksi Anneli Jäätteenmäki tuli mediassa leimatuksi valehtelijaksi, kun jäi kerran kiinni kyseenalaisesta lausumasta. Päättelyn virheellisyys on siinä, että käyttäytymisen syiden oletetaan olevan sisäisiä, pysyviä ja laaja-alaisia.


title: Gerry Byrne

text: Gerald ”Gerry” Byrne (29. elokuuta 1938 Liverpool, Englanti – 28. marraskuuta 2015 Wrexham, Wales) oli englantilainen jalkapalloilija, pelipaikaltaan vasen puolustaja.


title: Gerry Byrne

text: Koko uransa aikana Liverpoolissa pelannut Byrne, pelasi vuosien 1957 ja 1969 välillä 274 Liverpool-ottelua, tehden kaksi maalia. Poolissa hän oli mukana voittamassa Englannin 1. divisioonan mestaruutta kahdesti (1964 ja 1966) ja FA Cupia vuonna 1965.


title: Gerry Byrne

text: Byrnestä tuli erityisen kuuluisa vuoden 1965 finaalissa. Siihen aikaan vaihdot eivät olleet sallittuja. Byrneltä murtui solisluu, mutta hän pelasi ottelun ja jatkoajan loppuun, ja Liverpool voitti Leedsin 2-1.


title: Gerry Byrne

text: Englannin maajoukkueessa Byrne pelasi kaksi ottelua ja teki debyyttinsä 6. huhtikuuta 1963 ottelussa Skotlantia vastaan. Hän oli myös mukana MM-joukkueessa, kun Englanti voitti maailmanmestaruuden kotikisoistaan vuonna 1966.


title: Sjeng Schalken

text: Sjeng Schalken (s. 8. syyskuuta 1976 Weert, Alankomaat) on entinen alankomaalainen tennispelaaja.


title: Sjeng Schalken

text: Vuonna 1994 alkaneella ammattilaisurallaan Schalken voitti 9 kaksinpeliturnausta ja 6 nelinpeliturnausta. ATP-listalla hän on parhaimmillaan ollut kaksinpelissä 11. sijalla (huhtikuussa 2003) ja nelinpelissä 21. sijalla (toukokuussa 2002). Schalken ansaitsi urallaan palkintorahaa 5 192 798 dollaria.


title: Eve Angel

text: Eve Angel (s. Eva Dobos, 19. toukokuuta 1983 Budapest, Unkari) on unkarilainen pornonäyttelijä ja malli. Hän on esiintynyt myös useilla muilla nimillä kuten Eve, Katie ja Severine. Angel syntyi Budapestissa perheensä keskimmäiseksi lapseksi. Hänellä on pikkusisko ja isoveli, jonka kanssa hän johtaa muotiyhtiötä.


title: Eve Angel

text: Pornouransa aikana Angelia kuvasi ja filmasi Andrew Youngman, John Walton, Denys Defrancesco sekä Viv Thomas. Hän esiintyi yhtenään Mya Diamondin, Zsanett Égerházin, Sophie Moonen, Aneta Šmrhován ja Monica Sweetin kanssa.


title: 15. divisioona (jatkosota)

text: 15. divisioona oli Satakunnan sotilasläänin perustama divisioona. Kyseiseen sotilaslääniin kuuluivat Porin, Etelä- ja Pohjois-Satakunnan suojeluskuntapiirit.


title: 15. divisioona (jatkosota)

text: Perustamisen jälkeen divisioonaan kuuluivat mm. seuraavat yksiköt:


title: 15. divisioona (jatkosota)

text: 15. divisioona pyrittiin varustamaan määrävahvuuksien mukaan, mikä pääsääntöisesti onnistuikin, tosin joidenkin materiaalierien osalta määrävahvuuksia ei saavutettu.15.Divisioona alistettiin 19.6.1941 kenraalimajuri Paavo Talvelan komentamalle II Armeijakunnalle. Samana päivänä sai divisioona käskyn siirtyä rautateitse Punkasalmen-Putikon-Parikkalan purkamisalueelle. Divisioonan joukko-osastot kerättiin juniin perustamispaikkoilta ja perille purkamisalueelle saavuttiin 25. kesäkuuta.


title: 15. divisioona (jatkosota)

text: II Armeijakunta oli heinäkuun loppuun mennessä ryhmittynyt puolustukseen Pyhäjärvi-Saimaa(Vuoksi) väliselle kaistalle, jonka leveys oli n. 105 km, ryhmityksenä; oikealla eversti Aaro Pajarin 18.D, keskellä eversti Niilo Hersalon 15.D ja vasemmalla eversti Aarne Blickin 2.D. Armeijakunnan komentajaksi oli kesäkuun 30. päivä tullut kenraalimarjuri Taavetti Laatikainen.


title: 15. divisioona (jatkosota)

text: Eversti Hersalo antoi joukoilleen hyökkäyskäskyn 30.7. 15.Divisioonan hyökkäys suuntasi kohti Hiitolaa, ensimmäisenä tavoitteenaan Huiskunniemi - Karjalan työlaitos - Syrjäkoski - piste 106. Hyökkäysryhmityksessä divisioonan oikealla reunalla hyökkäsi everstiluutnantti Veli Raikkalan JR36, suuntana Salonkylän koilispuolitse kohti Hiitolaa. Everstiluutnantti Yrjö Valkaman komentama JR57 hyökkäsi keskellä, tavoitteenaan ottaa haltuun Syrjäkosken tienhaara ja Kokkolanjoen ylimenopaikka Syrjäkoskella, sekä vallata Änkisalo. Divisioonan vasemmalla kaistalla hyökkäsi eversti Eino Virkin komentama JR15 Kalliokosken ja Koitsalon suuntaan.


title: 15. divisioona (jatkosota)

text: Vastassa hyökkäystä oli puna-armeijan 142.Divisioonan JR588 ja osia JR701:stä. Puolustajan asemat tukeutuivat syvyyteen porrastettuihin ja vaikeakulkuiseen maastoon rakennettuihin puolustuslaitteisiin linjalla Metsäkylä - Pajarin kylä - Änkisalo.


title: 15. divisioona (jatkosota)

text: Hyökkäys alkaa - suuntana Hiitola


title: 15. divisioona (jatkosota)

text: II Armeijakunnan hyökkäys alkoi 31.7. klo 12:30. Tykistö ja kranaatinheittimet ampuivat 18 minuuttia kestäneen tulivalmistelun, joka alkoi klo 12:12. Sen aikana ammuttiin 15.Divisioonan hyökkäysalueella 6700 laukausta. Ensimmäisen hyökkäyspäivän eteneminen ei mennyt odotetusti. Vihollisen vastarinta oli voimakasta ja puolustusvarustukset vahvoja. Eversti Hersalo piti tulivalmistelua riittämättömänä vihollisen vahvojen varustusten tuhoamiseksi, mutta II Armeijakunnan johto ei suostunut Hersalon pyyntöön pidemmästä 30 minuuttia kestävästä tulivalmistelusta. Everstiluutnantti Valkaman JR57 joutui kiivaisiin taisteluihin Änkisalossa pisteen 110 maastossa, jonne hyökkäys pysähtyi. Myös JR36:n hyökkäys pysähtyi venäläisten vahvaan puolustukseen Pajarin kylän aukeille. Eversti Virkin JR15:n hyökkäys menestyi hyvin alkuun. Virkin rykmentin joukot saavuttivat iltapäivään mennessä Koitsansalon ja Kalliokosken. Kuitenkin vihollisen vastarinta tiukkeni sitä mukaa kun JR15:n hyökkäys läheni pääpuolustuslinjaa, ja tällä suunnalla hyökkäys tyrehtyi ensimmäisen päivän aikana.


title: 15. divisioona (jatkosota)

text: Läpimurtoon päästiin Pajarin kylän ja Änkisalon välissä. Elokuun 1. päivä Eversti Valkamalle oli alistettu käyttöön kapteeni Teemu Palon II/JR15, ja tämä yhdessä III/JR57:n kanssa aloitti etenemisen Karjalan työlaitoksen - Syrjäkosken tielle. Samaan aikaan JR57:n toisen pataljoonan oli onnistunut saartaa vihollisen tukikohdan pisteessa 110 ja pääsi irrottamaan osia Änkisalon saarrostukseen. Armeijakunnan komentaja Laatikainen alisti, alun perin 2.Divisioonaan kuuluvan, 18.Divisioonalle alistetun JR49:n (pois lukien I pataljoona) 15.Divisioonan käyttöön, jotta saavutettua läpimurtoa päästään laajentamaan. Lisäksi eversti Hersalo käski I/JR15 siirtyä Änkisalon alueelle. Myös JR36:n alueella vihollisen puolustus oli alkanut murtua ja rykmentti pääsi etenemään. Elokuun 3.päivänä hyökkäystä vahvistamaan tulleen JR49:n osat saavuttivat Huiskuniemen tienhaaran, jossa vihollisen vastarinta pysäytti etenemisen. Saman päivän iltaan mennessä oli 15.Divisioona saanut vihollisen puolustukseen Variksen ja Änkisalon välillä 4 km:n levyisen aukon, josta saatiin työnnetyksi lisävoimia Hiitolan suuntaan. Divisioonan komentaja käski jatkaa keskeytyksettä hyökkäystä kohti Hiitolaa, vaikka huollolla ja tykistöllä oli hankaluuksia edetä, sillä niiden liikkuminen oli vain Pion.P 31:n rakentamien maastoteiden varassa. Hyökkäystä jatkettiin JR36 ja divisioonalle alistetun JR49 voimin. Nämä kaksi rykmenttiä yhdessä saivat seuraavana aamuna puhdistettua Huiskunniemen tienhaaran maaston, sekä tuhosivat siellä sijainnen vihollisen JR588:n huoltokeskuksen.


title: 15. divisioona (jatkosota)

text: 15.Divisioonan vasemmalla puolella hyökännyt 2.Divisioonan oli päässyt etenemään alun raskaiden taisteluiden jälkeen. Päämaja alisti 4.8. II Armeijakunnan komentoon eversti Johannes "Jussi" Sihvon 10.Divisioonan, joka lähti etenemään Ilmeen alueelta tavoitteenaan Hiitolanjärven ja Laatokan väliset kapeikot ja sulkea siten vihollisen vetäytymistiet. Puna-armeijan 142.Divisioona ja 198.Divisioona olivat nyt jäämässä saarroksiin. Ja näin kävikin, kun suomalaisten 10. ja 18.Divisioona pääsivät etenemään kohti Käkisalmea ja saivat siten katkaistua venäläisten divisioonien yhteydet etelän suuntaan. Vihollisen joukot irrottautuivat 6.8. asemistaan Änkisalon ja Koitsansalon suunnalla, sekä Kokkolanjoen koilispuolella olleet venäläisten joukot aloittivat vetäytymisen. Hyökkääville joukoille tuli kiire, jotta saarroksiin jäänyt ja perääntyvä vihollinen ei pääse livahtamaan. Suomalaisten tiedustelu sai selville 7.8., että vihollinen on aloittanut laivausvalmistelut Laatokan rannikolla evakuoidakseen saarrostusuhan alla olevat joukkonsa. Evakuointiin sopivin alue olisi Kilpolan saari, jonne tiet kulkivat Paksujalan ja Unkolan alueelta.


title: 15. divisioona (jatkosota)

text: Elokuun 7. päivään mennessä eteni JR57 vihollisen kannoilla Änäsuolle, mistä se jatkoi hyökkäystään Alhoon. Eversti Virkin JR15:n joukot ylittivät 6.8.-7.8. Kokkolanjoen ja etenivät Karjalan radalle Kuoksjärvelle, mutta vihollinen sai vielä 9.8. torjuttua kaikki hyökkäykset. JR15:n I pataljoona pääsi lopulta katkaisemaan radan Kankaanlammen eteläpuolelta. 10.Divisioonan kuulunut JR43 oli edennyt Alasjärveltä Hiitolanjärven eteläpuolelta kohti Hiitolan kirkonkylää, minkä se sai vallattua kolmen pataljoonan hyökkäyksellä elokuun 8. päivän iltana. Alasjärven itäpuolelta etenivät JR36 ja JR49 kohti Hiitolan asemakylää. Siellä vihollisen 14. moottoroitu rykmentti, joka koostui NKVD:n valiosotilaista, piti sitkeästi alueen hallussaan suojaten vetäytymistä kohti Kilpolansaarta.


title: 15. divisioona (jatkosota)

text: Kilpolan suunnan taistelut


title: 15. divisioona (jatkosota)

text: II Armeijakunnan 9.8. antamien käskyjen mukaan 2.Divisioonan tavoitteet suuntautuivat jatkossa koiliseen ja divisioonan toiminta liittyi siten Karjalan Armeijan hyökkäykseen Sortavalan suunnalla. Sihvon 10.Divisioona ja Pajarin 18.Divisioona suunnattiin Armeijakunnan johdon suunnitelmien mukaan kohti Karjalankannasta, joten saarrettujen vihollisten tuhoaminen jäi nyt 15.Divisioonan harteille. Majuri Eino Polónin Erillinen Rajajääkäripataljoona alistettiin 2.Divisioonalta Eversti Hersalon komentoon, joka määräsi Er.RajaP:n edelleen JR57:n Valkaman komentoon. Hersalon komennossa olevat joukot saartoivat nyt vihollisen seuraavasti: JR57 pohjoisesta, JR15 luoteesta sekä JR36 ja JR49 lännestä.


title: 15. divisioona (jatkosota)

text: 15.Divisioona aloitti 10.8. hyökkäyksen, jonka painopistesuunta oli Kurkijoelle. JR57:n tavoite oli edetä omalta suunnaltaan kohti Kurkijokea, ja jatkaa siitä hyökkäystä kohti Mustolaa. JR57:lle alistettu Er.RajaP. sai vallattua Kurkijoen iltapäivällä. JR15 hyökkäsi Kyläjärven suunnalta kohti Paksujalan aluetta. Seuraavana aamuna aloittivat hyökkäyksensä myös JR36 ja JR49 Hiitolan aseman seudulla yhä asemansa säilyttänyt vihollista vastaan. JR36 lähti voimakkaan tulivalmistelun jälkeen hyökkäämään Alasjärven maastosta kohti Hiitolaa, mutta vihollista ei saatu ajettua pois asemista. Kuitenkin vihollinen oli nyt entistä tiukemmin saarroksissa Hiitolan suunnalla. Sen sijaan Kilpolan suunnalta hyökännyt JR49 eteni nopeasti, kun vihollisjoukot olivat sitä ennen irtautuneet asemistaan Hiitolassa. Järvisen JR49 jatkoi vielä seuraavanakin päivänä hyökkäystään edeten Rasinselän ja Veijalanjärven väliselle Kannakselle Asilan tasalle, jossa se sai yhteyden siellä oleviin JR2:n joukkoihin. Tämän jälkeen Jalkaväkirykmentti 49:n alistus 15.Divisioonalle loppui ja se palasi takaisin 18.Divisioonaan.


title: 15. divisioona (jatkosota)

text: Yhtymien Päämajalle tekemien määräaikaisilmoitusten perusteella 15. divisioonan kokonaistappiot kaatuneina, haavoittuneina ja kadonneina olivat yhteensä 8 422 henkilöä.


title: Bruno Aspelin

text: Bruno Aspelin (11. huhtikuuta 1870 Helsinki – 9. joulukuuta 1941 Helsinki) oli suomalainen kuvataiteilija ja säveltäjä.


title: Bruno Aspelin

text: Aspelin oli taidemaalari ja kuvanveistäjä ja teki jonkin verran myös metalligrafiikkaa. Hän opiskeli Suomen Taideyhdistyksen piirustuskoulussa 1886–1887 ja 1893. Aspelin asui Helsingin Katajanokalla Gustaf Estlanderin suunnittelemassa jugend-tyylisessä vuokratalossa, johon oli rakennettu kolme ateljeehuoneistoa. Aspelin, samoin kuin Hugo Simberg, asettui taloon heti sen valmistuttua vuonna 1906. Myöhemmin talossa asui muun muassa kuvanveistäjä Viktor Janssonin perhe.


title: Bruno Aspelin

text: Aspelin oli myös mallina Magnus Enckellin maalauksessa "Pää" vuodelta 1894.


title: Teddy Björkman

text:
Berndt Theodor ”Teddy” Björkman (s. 9. lokakuuta 1896 k. 30. lokakuuta 1966) oli suomalainen laulaja.
Vanht tullinhoit. Karl Theodor B. ja Olga Albertina Wahlqvist. Puol. 1) v:sta 24 Marta Elisabet von Fieandt, oopperalaulajatar, 2) v:sta 33 Anne-Charlotte Winter, oopperalaulajatar.


title: Teddy Björkman

text: Björkman opiskeli laulua Helsingissä, Milanossa ja Berliinissä ja esiintyi Kansallisoopperassa 1923, Björkman opiskeli myös lakia mutta sai kiinnityksen Kansallisoopperaan 1928.


title: Final Fantasy VI

text: Final Fantasy VI () on Squaren (nyk. Square Enix) kehittämä ja alun perin 1994 Super Nintendo Entertainment Systemille julkaisema "Final Fantasy"-sarjan roolipeli.


title: Final Fantasy VI

text: Peli on kuudes osa Square Enixin omistamassa "Final Fantasy" -sarjassa ja ensimmäinen muun kuin sarjan luoneen Hironobu Sakaguchin ohjaama osa. Sen tarina rakentuu esper-olentojen avustaman kapinallisliiton yritykseen kumota maailmaa koettelevan imperiumin ylivalta.


title: Final Fantasy VI

text: Pohjois-Amerikassa "Final Fantasy VI" julkaistiin Super Nintendolle nimellä "Final Fantasy III", sillä peli oli kolmas mantereella ilmestynyt sarjansa osa. Alkuperäinen järjestysnumero otettiin käyttöön myöhemmissä versioissa, jotka julkaistiin PlayStationille ja Game Boy Advancelle.


title: Final Fantasy VI

text: "Final Fantasy VI" on saanut huomiota epälineaarisesta rakenteestaan ja kattavasta hahmovalikoimastaan. Peli on alustansa myydyimpiä nimikkeitä, ja monet arvostelijat antoivat sille kiittävän arvion. "Final Fantasy VI":n laajuutta, juonta ja musiikkia on pidetty erityisesti arvossa.


title: Final Fantasy VI

text: Aikansa muista roolipeleistä "Final Fantasy VI":n on sanottu eroavan siten, että pelaajalle annetaan useita eri vaihtoehtoja edetä pelissä. Pääjuonen lisäksi suoritettavana on lukuisia sivutehtäviä, jotka antavat lisätietoa päähenkilöiden taustasta. Tarinan etenemiseen tarvittavaa informaatiota saadaan hahmojen välisistä dialogeista.


title: Final Fantasy VI

text: Pelin ylhäältä kuvatut liikkuma-alueet jakautuvat maailmankarttaan, kaupunkeihin ja muihin asutettuihin alueisiin sekä luolastoihin. Maailmankarttaa käytetään yksittäisten paikkojen välisenä reittinä, jolla voidaan liikkua joko jalan tai kahdenlaisella kulkuneuvolla, chocobolla ja ilmalaivalla. Kaupungeissa on mahdollista kerätä tietoa NPC-hahmoilta, parantaa pelihahmoja majataloissa lepäämällä ja ostaa taisteluissa hyödynnettäviä esineitä. Luolasto-osuuksissa voidaan taas etsiä harvinaisia esineitä tai jotain tarinan kannalta merkityksellistä kohdetta, jonka löytäminen vie pelin tapahtumia eteenpäin. Pelin tallentaminen on mahdollista maailmankartalla ja tallennuspisteissä.


title: Final Fantasy VI

text: Hahmonkehitys perustuu "Final Fantasy VI":ssa tasopohjaiseen järjestelmään, jossa hahmot voimistuvat korottaessaan tasoaan taisteluista karttuvilla kokemuspisteillä. Tasojen parantamat ominaisuudet, kuten osumapisteet, vahvuus ja kestävyys, painottuvat eri lailla hahmojen kesken. Tasojen yläraja on 99. Hahmon kehittämisen lisäksi tämän ominaisuuksia voidaan parantaa erilaisilla varusteilla, jotka liitetään valikon kautta. Hyökkäyksiä on mahdollista tehostaa aseilla ja puolustusta taas suojuksilla, jotka jakautuvat kilpiin, päähineisiin ja vartalosuojiin. Muita varusteita ovat taikoja opettavat magicite-kivet sekä reliikkeinä tunnetut asusteet, jotka antavat hahmolle jonkin erikoiskyvyn, kuten uuden taistelukomennon tai immuniteetin jotain heikentävää vaivaa vastaan. Kun hahmo yhdistetään magiciteen, tämä saa taisteluista taikapisteitä, joita tarvitaan loitsujen vakituiseen oppimiseen. Toisin kuin muut pelihahmot, ja omaksuvat muutamia loitsuja pelkästään tasoaan kasvattamalla.


title: Final Fantasy VI

text: Valikolla on hahmojen varustamisen ohella useita muita tehtäviä. Sen kautta voidaan käyttää esineitä ja taikoja lisäämään hahmojen vähentyneitä osumapisteitä tai parantamaan poikkeava terveydentila. "Status"-alavalikosta voidaan tarkkailla hahmojen ominaisuuksien numeerisia arvoja sekä seuraavaan tasonnostoon vaadittuja kokemuspisteitä. Muita toimintoja ovat peliasetusten säätäminen ja pelin tallentaminen.


title: Final Fantasy VI

text: Kuten muissa Super Nintendolle kehitetyssä "Final Fantasy" -peleissä, "Final Fantasy VI":n taisteluissa käytetään "Active Time Battle" -järjestelmää: kullakin pelihahmolla on oman nopeuden perusteella etenevä mittari, jonka täyttyessä voidaan valita haluttu komento näyttöön ilmestyvästä ikkunasta. Peruskomentoja ovat fyysinen isku, vihollisen hyökkäystä lieventävä puolustus, hahmon siirtäminen etu- tai takariviin, varusteen vaihtaminen sekä omat alavalikkonsa muodostavat esineet ja taiat. Pelin loitsut on jaettu parantavaan valkoiseen, vahingoittavaan mustaan sekä hahmon statusta muuttavaan harmaaseen magiaan. Taikavalikon kautta voidaan käyttää myös sen esperin hyökkäystä, joka hahmolle on sillä hetkellä valittu, mutta vain kerran taistelua kohden. Mainittujen vaihtoehtojen lisäksi valittavana on hahmokohtainen erityiskomento. Jos hahmon osumapisteet ovat alhaiset, tämä saattaa käyttää tavallista voimakkaampaa hyökkäystä.


title: Final Fantasy VI

text: Taisteluja esiintyy maailmankartalla ja luolastoissa. Niihin voi kerralla osallistua enintään neljä hahmoa, ja tietylle pelin henkilölle puhumalla pelaaja voi muodostaa haluamansa ryhmän. Hahmot voidaan taistelun ajaksi laittaa joko etu- tai takariviin. Järjestys vaikuttaa heidän hyökkäys- ja puolustuskykyynsä: edessä olevat hahmot tekevät vihollisille enemmän vahinkoa, kun taas taakse asetetut suojautuvat vastustajien hyökkäyksiltä paremmin. Kun ryhmä voittaa taistelun, kertyy tälle kokemus- ja taikapisteiden ohella rahaa. Pelihahmojen osumapisteiden ehtyessä taistelu hävitään, ja peli on aloitettava viimeisimmästä tallennuspaikasta.


title: Final Fantasy VI

text: "Final Fantasy VI" sisältää enemmän pelattavia hahmoja kuin mikään muu "Final Fantasy" -pääsarjan osista. Yhteensä heitä on neljätoista: , syntymästään lähtien taikuutta taitanut nuori nainen, joka manipuloituna taisteli vuosia Imperiumin puolesta; , vastuuntuntoinen, "aarteenmetsästäjän" tittelistään erittäin tarkka nuorukainen; , Figaron valtakunnan kuningas, joka hyvillä suhteillaan Imperiumiin yritää peitellä Returnersille antamaansa tukea; , Edgarin lihaksikas pikkuveli, joka lähti nuorena kodistaan karummille seuduille opettelemaan taistelulajeja; , aiemmin Imperiumia palvellut kenraali, joka menneisyytensä takia joutuu usein todistamaan uskollisuuttaan uutta seuruettaan kohtaan; , palkkasoturina toimeentulonsa ansaitseva ninja, joka suorittaa palveluksia milloin Returnersille, milloin Imperiumille päätyen lopulta ensimmäisen puolelle; , samuraioppien mukaisesti koulutettu Doman kuningaskunnan ritari, joka liittyy Returnersiin kostaakseen Imperiumille perheensä kuoleman; , orpo, koko ikänsä korvessa viettänyt poika; , jännitystä etsivä rikas uhkapeluri, joka on erikoistunut kortteihin myös aseina; , maagien sodassa taistelleista sotureista polveutuva vanhus; , Stragon 10-vuotias ja taiteellisesti lahjakas lapsenlapsi; , ihmisten kieltä puhuva ja tanssiliikkeillä taisteleva moogle; , luukaiverruksia ihaileva Mogin jetiystävä; , muiden ryhmäläisten hyökkäyksiä jäljittelevä salaperäinen muukalainen. Mog, Umaro ja Gogo ovat vapaavalintaisesti hankittavia hahmoja.


title: Final Fantasy VI

text: Väliaikaisesti ohjattavissa ovat myös Terran sotilaskumppanit , Returnersin johtaja sekä kenraali . Maailman hallintaa havittelevat Returnersin arkkiviholliset ovat Imperiumin keisari sekä tämän sosiopaattisesti käyttäytyvä hovimaagi . Muutamaan otteeseen kohdataan paha-aikeinen -mustekala, joka pyrkimyksenä on yleensä vaikeuttaa päähenkilöiden tehtävää. "Final Fantasyn" Cid-nimisen hahmon perinnettä pitää yllä magitek-tutkija .


title: Final Fantasy VI

text: Pelin monipuolisena pidetyn hahmosuunnittelun on sanottu syventyneen hahmojen inhimillisiin piirteisiin eikä vain pelillisiin ominaisuuksiin. Hahmojen graafinen suunnittelija Yoshitaka Amano on kaikista suunnittelemistaan hahmoista valinnut suosikikseen "Final Fantasy VI":n Terran. Toukokuussa 2008 IGN-verkkosivusto esitteli mielestään 25 parasta "Final Fantasy" -hahmoa, joiden joukkoon olivat "Final Fantasy VI":sta päässeet Ultros, Celes, Setzer ja parhaimpana Kefka, joka sijoittui kuudenneksi. IGN piti Kefkaa myös pelisarjan suurimpana pahantekijänä ja yhtenä ikimuistettavimmista roolipelien antagonisteista. Pelin hahmoista Terra, Celes, Kefka ja Ultros ovat esiintyneet GameFAQsin suosituimpia pelihahmoja mittaavissa "Character Battle" ja "Got Villains?" -kilpailuissa.


title: Final Fantasy VI

text: Aiempiin sarjan osiin verrattuna "Final Fantasy VI":n miljöö on siitä poikkeuksellinen, että siihen sisältyy fantasia-ainesten ohella science fictionin piirteitä. Tarinan alussa pelin maailma koostuu kahdesta suuresta mantereesta, joiden yhteisnimitys on "tasapainon maailma" (). Nimellä Imperiumi tunnettu maailmanvalta pitää hallussaan eteläistä mannerta, jossa sijaitsevat pääkaupunki Vectorin lisäksi espereiden suljettu maa sekä kolme kaupunkia, Maranda, Albrook ja Tzen. Pohjoismannerta kansoittavat Doman ja Figaron kuningaskunnat ja useat muut valtiot. Pelin loppua kohden mantereet jakautuvat saariksi, kun maailman järjestystä ylläpitävää taikuutta väärinkäytetään. Samalla Imperiumi hajoaa ja heikentyneen maailman uusi rakenne saa nimen "hävityksen maailma" ().


title: Final Fantasy VI

text: Yli tuhat vuotta ennen pelin alkua kolmen taikuutta hallitsevan välille syntyi selkkaus, jonka seurauksena osa ihmisistä joutui kosketuksiin magian kanssa. Nämä henkilöt muuttuivat kuolemattomiksi olioiksi, "espereiksi", joita jumalat käyttivät sotilainaan taistelussa toisiaan vastaan. Aluksi esperit ja tavalliset ihmiset kykenivät yhteiseloon, mutta ihmisten anastaessa toisen osapuolen taikuutta omaan käyttöönsä rodut alkoivat taistella keskenään. Tämä tuhoisa ajanjakso nimettiin "maagien sodaksi" (). Lopulta jumalat alkoivat katua aloittamaansa konfliktia. He muuttivat itsensä iäti nukkuviksi kivipatsaiksi ja vapauttivat esperit sotimisesta. Vastapalvelukseksi nämä turvaisivat magian tasapainon ja jumalien unen, joiden häiritsemisellä olisi kohtalokkaita maailmanlaajuisia seurauksia. Jotta ihmiset eivät olisi toistamiseen havitelleet espereiden voimia, esperit muuttivat omaan maahansa, joka sinetöitiin sitä ympäröivältä elämänpiiriltä. Edes maagisoturit eli sodan aikana taikomaan oppineet ihmiset eivät päässeet espereiden maahan, vaan heidän oli asettauduttava pieneen Thamasan kylään muusta maailmasta erillään ja kykyjään salaten. Eristäytymisen syynä oli se, että heitä syytettiin maagien sodan aloittamisesta ja rankaistiin ilman oikeudenkäyntejä. Thamasa oli ainoa espereiden maan ulkopuolella oleva paikkakunta, jossa taikuutta yhä oli, ja selviytyäkseen sotaa seuraavista vuosista muut ihmiset turvautuivat teknologiaan.


title: Final Fantasy VI

text: Koneiden tarjoamasta avusta huolimatta Imperiumi otti tavoitteekseen palauttaa taikuus jälleen ihmisten ulottuville jopa sillä uhalla, että maailma joutuisi toistamiseen maagien sodan kaltaisten seuraamusten armoille. Saadakseen tarvitsemaansa magiaa Imperiumi kaappasi useita espereitä, kun näitä näiden maahan johtava portti oli löydetty. Välttääkseen tapahtuman toistumista espereiden johtaja sinetöi sisäänpääsyn voimakentällä. Imperiumille työskentelevä tiedemies Cid del Norte Marguez kehitti "magitekiksi" kutsutun menetelmän, jolla magiaa voidaan absorboida espereiltä ja siirtää toisten kohteiden käyttöön. Yleensä saatu energia käytetään magitek-haarniskoiksi kutsuttuihin kulkuneuvoihin tai ihmisiin, jotka toimenpiteen jälkeen osaavat käyttää taikuutta. Ensimmäinen magitekille altistettu henkilö oli Kefka Palazzo. Kefkasta kehkeytyi hyvin voimakas taikuudessa, mutta vielä tuolloin prosessissa ilmenneiden virheiden vuoksi hänestä tuli mielenvikainen. Myös Imperiumin kenraalina palveleva Celes päätyi magitek-ritariksi.


title: Final Fantasy VI

text: Imperiumi on lähettänyt kolme magitek-haarniskoilla ratsastavaa sotilasta etsimään Narshen kaupungissa olevaa esperiä. Yrittäessään haastaa löytämäänsä olentoa kaksi partion jäsentä kuolee, mutta heidän eloon jäänyt apurinsa Terra Branford – jota Imperiumi pitää hallinnassaan kehittämällään orjakruunulla – joutuu tajuttomaksi hänen ja esperin välisen selittämättömän vuorovaikutuksen takia. Terran herätessä hänen kruununsa on riisuttu, mutta hän ei kykene muistamaan mitään menneisyydestään. Avukseen hän saa aarteenmetsästäjä Locke Colen, Figaron valtiota hallitsevan kuningas Edgarin ja tämän veljen Sabinin. He saattavat Terran Imperiumin vastaisen Returners-vastarintaliikkeen salattuun tukikohtaan, jossa Returnersin johtaja Banon pyytää Terraa liittymään heihin. Suostuttuaan Terra matkustaa Banonin sekä Figaron veljesten kanssa takaisin Narsheen ottamaan selvää sen mystisestä esperistä. Locken on taas määrä saapua Narsheen Imperiumin alistaman Etelä-Figaron kautta hidastaakseen Narshea kohti pyrkivän suurvallan etenemistä. Taisteltuaan Lete-virralla hyökännyttä Ultros-mustekalaa vastaan Sabin erkanee muista ryhmäläisistä ja joutuu erillisen joenhaaran kuljettamaksi. Tässä vaiheessa juoni jakaantuu kolmeen eri skenarioon, joiden suorittamisjärjestys on pelaajan valittavissa.


title: Final Fantasy VI

text:
Terran, Edgarin ja Banonin kävellessä Narsheen Sabin lyöttäytyy yhteen ritari Cyan Garamonden kanssa, joka menetti kuninkaansa ja perheensä Kefka Palazzon myrkytettyä Doman valtakunnan vedet. Nuoren Gaun opastamana miehet saavuttavat Narshen. Etelä-Figaroon saapunut Locke puolestaan vapauttaa maanalaisiin tyrmiin vangitun kenraali Celes Cheren, joka tuomittiin teloitettavaksi epäuskoollisuudesta Imperiumia kohtaan. Locke ja Cele pakenevat yhdessä Narsheen, jossa yhteen kokoontunut ja jäsenmääräänsä kasvattanut Returners torjuu Imperiumin uusintayrityksen kaapata Narshen jäätynyt esper. Terran lähestyessä olentoa molempien välille muodostuu jälleen merkillinen reaktio, joka muuttaa Terran hehkuvaksi esperiä muistuttavaksi hahmoksi. Uudesta ulkomuodostaan säikähtäneenä Terra pakenee paikalta lentäen ja päätyy Zozon pahamaineiseen kaupunkiin. Terrasta huolehtivan -esperin mukaan Terra voi palautua entiselleen vain jonkin tietyn esperin avulla. Returners matkustaa Setzer Gabbianin Black Jack -ilmalaivalla Imperiumin pääkaupunki Vectoriin siinä toivossa, että yksi Imperiumin vangitsemista espereistä voisi olla Terralle avuksi.
Vectorissa ryhmä soluttautuu magitek-tutkimuslaitokseen ja vapauttaa sinne teljetyt esperit. Jotta espereistä olisi enemmän hyötyä Returnersille, ne hylkäävät elollisen olomuotonsa ja kiteytyvät magicite-kristalleiksi, taikuutta sisältäviksi jalokiviksi. Kefkan saapuessa laboratorioon Locke tovereineen epäilee Celeksen johdattaneen heidät harhaan luovuttaakseen heidät Imperiumille. Osoittaakseen lojaaliuttaan Celes telesiirtää Returnersin jäsenet turvaan. Myös espereistä vastuussa oleva Cid auttaa heitä pakenemaan käsitettyään espereiden kokemat menetykset. Ryhmän palatessa Terran luo yksi magicite-kivistä osoittautuu hänen isäkseen . Terra muistaa varttuneensa espereiden maassa isänään esper ja äitinään Madonna-niminen ihminen, joilta Imperiumi hänet kaappasi. Taustastaan tietoisena hän alkaa hallita voimiaan paremmin.


title: Final Fantasy VI

text: Returners päättää järjestää hyökkäyksen Imperiumia vastaan syöstäkseen sen vallasta lopullisesti. Vastapuolen selvän ylivoiman vuoksi he hakevat tukea espereiltä. Kuullessaan suljetulla portillaan Terralta, etteivät vuosia sitten siepatut esperit ole enää magiciteksi muututtuaan elossa, esperit raivostuvat ja aiheuttavat massiivista tuhoa ihmisten maailmassa. Ryhmä suuntaa Vectoriin, jossa keisari Gestahl vakuuttaa menettäneensä halunsa sotia ja ehdottaa aselepoa. Hän pahoittelee Imperiumin moraalittomuutta ja eritoten vankilaan teljetyn Kefkan hirmutekoja. Hän pyytää heitä lisäksi auttamaan Imperiumia solmimaan rauhan espereiden välille. Toiveeseen myönnyttyään Terra ja Locke purjehtivat espereiden asuttamalle Crescentin saarelle. Mukaansa he saavat kenraali Leon, Celeksen ja Imperiumin työllistämän Shadow-ninjan. Seuruetta täydentävät Crescentille perustetussa Thamasan kylässä asuvat iäkäs maagi Strago sekä tämän energinen lapsenlapsi Relm. Löydettyään vuorille asettuneet esperit ryhmä saattaa nämä Thamasaan, jossa kenraali Leo sekä espereiden johtaja sovittavat osapuolten väliset ristiriidat. Samalla Kefka kuitenkin ilmaantuu paikalle ja loihtii keisarin nimissä jokaisen läsnä olevan esperin magicite-kiveksi. Hän myös surmaa teosta tulistuneen Leon. Monet suljetussa maassaan vielä olevat esperet lentävät Thamasaan haastamaan Kefkaa, joka tosin saa heistä vain lisää magiciteja.


title: Final Fantasy VI

text: Kefka ja Returnersin pettänyt Gestahl käyttävät hyväkseen espereiden auennutta porttia ja siirtyvät sen kautta maailman yllä leijuvalle mantereelle, minne kolmen jumalan – kaiken taikuuden lähteen – patsaat vuosisatoja sitten kätkettiin. Heidän aikeenaan on päästä osallisiksi jumalien mahtavista voimista. Setzerin ilma-aluksella Returners tavoittaa vihollistensa olinpaikan. He eivät silti pysty estämään Kefkaa käskemästä jumalien patsaita antamaan hänelle maagista voimaansa. Epäillen tämän johtavan maailman tuhoon Gestahl suuttuu ja yrittää tuloksetta vahingoittaa Kefkaa voimakkailla loitsuilla. Kefkan määräyksestä jumalat tappavat Gestahlin, ja taikuuden harmonia alkaa järkkyä. Leijuvan mantereen sortuessa ryhmä kiirehtii alukselleen, joka sekasorron vuoksi tuhoutuu ja erottaa matkustajansa toisistaan. Kefkan magian käytöllä on kaoottinen seuraus koko maailmalle: mannermaat hajoavat lukuisiksi saariksi ja maanpäällinen elämä alkaa kuihtua.


title: Final Fantasy VI

text: Autiolle saarelle ajautunut Celes herää vuoden kestäneestä koomasta seuranaan ainoastaan kasvattajansa Cid. Muiden Returnersin jäsenien olinpaikasta tai siitä, onko maailmassa ylipäätään muita selvinneitä, ei ole tietoakaan. Celes päättää aloittaa ystäviensä etsinnän, ja poistuttuaan saarelta lautan avulla hän tapaa Setzerin, joka saa käyttöönsä kadonneelle ystävälleen kuuluneen Falcon-ilmalaivan. Uuden aluksen myötä pelaajalle aukenee useita vapaavalintaisia tehtäviä, joissa voidaan etsiä kaikki alkuperäiseen saattueeseen kuuluneet henkilöt sekä uusia ryhmäläisiä. Päättääkseen maailmalle aiheutetun kaaoksen toisensa löytäneet Returnersin jäsenet matkustavat Kefkan asuttamalle tornille. He tuhoavat kolmen jumalan patsaat, mikä ei kuitenkaan aiheuta taikuuden häviämistä: patsaiden sijasta Kefka on nyt kaiken olemassa olevan magian lähde. Ryhmäläisten kohdatessa Kefkan tämä uhkaa tuhota heidät ja koko maailman. Returners käy viimeisen kamppailun jumalallisen ulkomuodon ottanutta Kefkaa vastaan, joka huomattavista voimistaan huolimatta kärsii tappion. Magian kaikotessa maailmasta ryhmä pakenee romahtamaisillaan olevasta tornista samalla, kun Terra alkaa esper-perimänsä takia menettää voimiaan. Hän kuitenkin kuulee isältään Maduinilta, että hän voi elää vielä ihmispuoliskonsa ansiosta. Ennen pitkää kaikki maagiset kohteet häviävät. Returnersin jäsenet tarkkailevat pelastamansa maailman näkymiä Falconin kannelta.


title: Final Fantasy VI

text: "Final Fantasy VI" oli ensimmäinen "Final Fantasy" -peli, jota ei ohjannut sarjan luojana tunnettu Hironobu Sakaguchi. Tuottajana toimineen ja pelikonseptin luoneen Sakaguchin korvasivat espereiden taikatoiminnon kehittänyt Hiroyuki Itō ja pelin käsikirjoittanut Yoshinori Kitase. Juonen laadintaan osallistui myös Soraya Saga, joka loi taustatarinan kahdelle hahmolle, Edgar ja Sabin Figarolle.


title: Final Fantasy VI

text: Hahmojen ja pelitunnuksen kuvituksesta vastasi kaikkien aiempien osien tavoin Yoshitaka Amano. Peli oli Amanon viimeinen 1990-luvun "Final Fantasy" -projekti, jossa hän toimi päähahmosuunnittelijana. Paikan täytti myöhemmin Tetsuya Nomura, jonka rooli "Final Fantasy VI":ssa oli suunnitella joitakin hahmoja. Nomura kuului myös pelin grafiikkaohjaajiin, joita hänen lisäkseen olivat Tetsuya Takahashi, Hideo Minaba ja Kasuko Shibuya. Useamman käytettävissä olevan värin ansiosta 24 pikselin pituisista hahmo-spriteista saatiin peliä edeltäviin "Final Fantasy" -osiin verrattuna yksityiskohtaisempia. Hahmoille luotiin myös aiempaa enemmän liikettä, ilmeitä ja tunteita kuvaavia animaatioita. SNES-peleille ominaista Mode 7 -tekstuurigrafiikkaa hyödyntämällä muutoin kaksiulotteisen pelin taustasta saatiin täysin pyöritettävä chocobon ja ilmalaivan ohjaamisen yhteydessä.


title: Final Fantasy VI

text: Ennen "Final Fantasy VI":a Pohjois-Amerikassa oli ilmestynyt kaksi "Final Fantasyn" pääsarjaan kuuluvaa osaa, ensimmäinen "Final Fantasy" sekä "Final Fantasy IV". Jotta pelin amerikkalainen julkaisu ei olisi ollut ristiriidassa "Final Fantasy II":ksi nimetyn neljännen osan kanssa, julkaistiin se vastaavasti nimellä "Final Fantasy III". "Final Fantasy VI":n käänsi japanista englanniksi tuolloin Squarella työskentelevä Ted Woolsey, jonka muita käännöstöitä ovat "Chrono Trigger" ja "Secret of Mana". Työstettävänään Woolseylla oli noin 1 300 sivua tekstiä, jotka hän käänsi 30 päivässä omatoimisesti. "Final Fantasy VI":n amerikkalainen versio erosi japanilaisesta lähinnä Woolseyn käännöksen ja Nintendo of American senaikaisen sensuurin takia. Yhtiö ei muun muassa suvainnut uskonnollisia termejä, ja siksi loitsu "Holy" () vaihdettiin muotoon "Pearl" (). Pelistä poistettiin myös seksuaalisia viittauksia ja päihteisiin liittyvät pubit nimettiin kahviloiksi.


title: Final Fantasy VI

text: Pelihahmojen nimenvaihdoksiin liittyvät syyt vaihtelivat. Esimerkiksi Stragus sai nimen Strago kuuden merkin rajan vuoksi. Terran nimeen Woolsey päätyi sen takia, että tämän alkuperäinen nimi Tina oli angloamerikkalaiseksi hyvin yleinen. Myös useat peliä ennakkoon kokeilleista inhosivat nimeä Tina. Nimiä saatettiin vaihtaa tekijänoikeudellisistakin syistä, kuten siitä, että jollakin hahmolla oli sama nimi kuin jonkin tunnetun elokuvan päähenkilöllä. Woolseyn mōguri-olennoille keksimä englanninkielinen nimitys oli "moogle". Vaikka nimeä ei käytetty "Final Fantasy VII":n eikä "Final Fantasy VIII":n käännöksissä, vakiintui se pelisarjan myöhempiin osiin.


title: Final Fantasy VI

text: "Final Fantasy VI":n musiikki on usein laskettu "Final Fantasy" -sarjan ja säveltäjä Nobuo Uematsun parhaimmistoon. Uematsu on itse luonnehtinut pelin sävelmiä "Final Fantasy IV":n ja "Final Fantasy V":n onnistuneeksi yhdistelmäksi. Kuten aikaisemmissakin "Final Fantasy" -peleissä, "Final Fantasy VI":ssa ovat läsnä alkuvalikossa soiva preludi ja voitetun taistelun päätteeksi kuultava fanfaari. Muilta osin pelin musiikki painottuu taisteluihin sekä hahmoille ja paikkakunnille omistettuihin teemoihin. Hironobu Sakaguchin pyynnöstä Uematsu laati kaikille 14 pelihahmoille omat tunnuskappaleensa. Uematsu ei itse pitänyt tarpeellisena niin monen hahmoteeman säveltämistä, koska kaikki päähenkilöt eivät ole keskenään yhtä merkittäviä. Tunnussävelistä useimmin käytetty on "Terra’s Theme", joka soi pelin alkuteksteissä ja maailmankartalla. Terraa käsittelevissä kohtauksissa kappaleen tosin korvaa sitä muistuttava "Awakening".


title: Final Fantasy VI

text: "Aria di Mezzo Carattere" on pelin keskivaiheille sijoittuvaa oopperakohtausta säestävä aaria. Laulun esittävälle Celekselle annettiin syntetisoitu ääni, joka sanojen sijaan toisti vain kappaleen melodiaa. Varsinaista lauluääntä on esiintynyt "Aria di Mezzo Caratteren" toisinnoissa, kuten pelin PlayStation-käännöksessä olevan animaation taustamusiikissa ja Svetla Krastevan italiankielisin sanoin laulamassa versiossa, joka on kuultavissa "Final Fantasy VI Grand Finale" -levyltä. "Final Fantasy VI":n kappaleisiin lukeutuu myös "Final Fantasy" -sarjan pisin taistelukappale, "Dancing Mad", joka kestää lähes 18 minuuttia. "Dancing Mad" säestää pelin lopussa käytävää neljää perättäistä taistelua. "Final Fantasy VI":n pisintä sävellystä edustaa kuitenkin yli 21-minuuttinen "Balance Is Restored", joka soi viimeistä yhteenottoa seuraavien kohtausten aikana.


title: Final Fantasy VI

text: "Final Fantasy VI":n soundtrack "" julkaistiin viikkoa ennen pelin ilmestymistä. Albumiin sisältyy 3 CD-levyä ja pelin kaikki 61 kappaletta, joiden äänenlaatu säilytettiin Super Nintendon SPC700-äänipiirin mukaisena. Pohjois-Amerikassa kokoelma oli saatavilla nimellä "Final Fantasy III: Kefka’s Domain", joka eroaa "Original Sound Versionista" erilaisella kansikuvituksella ja kappalenimillä. Muita vuoden 1994 aikana ilmestyneitä albumeita ovat pianolle sovitettua "Final Fantasy VI" -musiikkia sisältävä "" sekä "", johon on nauhoitettu 11 Milanon sinfoniaorkesterin tulkitsemaa kappaletta. Pelin musiikista julkaistiin myös kaksi EP-levyä, joita ovat kaksiosainen "" sekä uudelleen muokatusta ja ennen julkaisemattomasta musiikista koostuva "".


title: Final Fantasy VI

text: 5. lokakuuta 1999 julkaistuihin pohjoisamerikkalaisiin "Final Fantasy Anthology" -peleihin lisättiin "Music From FFV and FFVI Video Games"-levy, jonka musiikki on "Original Sound Versionin" tavoin otettu muuntelemattomana suoraan pelistä. Kappaleita albumissa on yhteensä 22; näistä 12 on "Final Fantasy VI":sta.


title: Final Fantasy VI

text: Super Nintendon lisäksi "Final Fantasy VI" on virallisesti sovitettu kahdelle konsolille. Molemmat käännökset ovat TOSEn laatimia, ja niistä ensimmäinen ilmestyi Sony PlayStationille vuonna 1999. Japanissa peliä markkinoitiin kyseiselle alustalle sekä yksittäisenä pelinä että osana "Final Fantasy Collectionia", joka "Final Fantasy VI":n ohella sisälsi "Final Fantasy IV":n ja "Final Fantasy V":n. Vastaavanlainen kokoelma – joka ei tosin sisältänyt neljättä osaa – julkaistiin samana vuonna Pohjois-Amerikassa nimellä "Final Fantasy Anthology". Euroopassa peli sai ensijulkaisunsa maaliskuussa 2002, kun PlayStation-versio toimitettiin PAL-alueille.


title: Final Fantasy VI

text: Grafiikka ja audio säilytettiin PlayStationilla pelin alkuperäisessä laadussa, mutta käännöksessä on myös uudistuksia. Pelin avaukseen ja loppuun sijoitettiin videot, joissa esitetään tarinan keskeisimpiä kohtauksia tietokoneanimoituina. Pelaamisen helpottamiseksi taas kehitettiin "Memo File" -toiminto, jonka avulla pelitilanne voidaan tallentaa tilapäisesti pelihahmon sijainnista riippumatta. Memo-tallennus säilyy PlayStationin keskusmuistissa aina konsolin sammuttamiseen asti. Pelattavuutta pyrittiin myös parantamaan SNES-pelissä ilmenevien ohjelmointivirheiden poistamisella. Muut lisäominaisuudet koostuvat läpipeluun myötä aukenevista bonuksista, joiden kautta pelaaja voi seurata erilaisia gallerioita ja hahmojensa kehitystä.


title: Final Fantasy VI

text: "Final Fantasy VI":n toinen sovitus julkaistiin Game Boy Advancelle, ja se kantaa nimeä "Final Fantasy VI Advance". Pelissä on sekä SNES- että PlayStation-esikuvista poikkeavia muutoksia. "Advancen" amerikkalaisessa ja eurooppalaisessa julkaisussa käsikirjoitusta sekä loitsujen nimiä muokattiin vastaamaan enemmän japanilaisversiota. Samoin kuin muissa GBA:lle käännetyissä "Final Fantasy" -osissa, versio sisältää parannellun grafiikan ja pelin musiikkia toistavan soittimen. Uusia ympäristöjä ovat puolestaan Dragon's Den -luolasto ja Soul Shrine, jossa pelin aikana kohdatut viholliset voidaan haastaa tauottomien taisteluiden muodossa. Pelissä voidaan lisäksi käyttää neljää uutta esperiä ja kolmea uutta taikaa.


title: Final Fantasy VI

text: Japanissa "Final Fantasy VI":a myytiin Super Nintendolle yli 2,5 miljoonaa kappaletta, ja sen maailmanlaajuinen toimitusmäärä SNES- ja PlayStation-konsoleille on noin 3,5 miljoonaa. Pelin kriitikoilta saamat arviot ovat olleet pääosin kiittäviä. Ilmestymisvuotenaan 1994 se sai "Famitsū"-lehden neljältä arvostelijalta arvosanat 9, 8, 10 ja 10. Yhteispisteet olivat siten 37 40:stä. Musiikkia, grafiikkaa ja juonirakennetta kehunut "GamePro" sanoi pelin vetoavan kaikentyyppisiin roolipelien harrastajiin. Pelin äänenlaadun, ohjauksen ja hauskuuden lehti arvioi täyden viiden pisteen arvoiseksi. "GamePlayers" piti peliä parhaana kaikista siihenastisista roolipeleistä ja antoi sille lähes täydellisen arvosanan. "Electronic Gaming Monthlyn" mielestä "Final Fantasy VI" oli syvällisyytensä ja realistisuutensa ansiosta hyvin harvinainen lajityyppinsä edustaja. Lehti valitsi "Final Fantasy VI":n kuukauden peliksi, ja jokainen pelin arvostelleesta neljästä toimittajasta antoi sille arvion 9/10. 200. numerossaan "Electronic Gaming Monthly" julkaisi näkemyksensä 200 oman aikansa parhaasta videopelistä, joista "Final Fantasy VI" oli sijalla 36.


title: Final Fantasy VI

text: "Nintendo Power" nimesi "Final Fantasy VI":n "kaikkien aikojen suurimmaksi roolipeliksi" ja kehui pelin laajuutta sekä aiempia osia parempaa grafiikkaa ja äänenlaatua. Lehti kuitenkin moitti liian pitkiä juonikohtauksia eikä myöskään pitänyt pelin tarinaa täysin sopivana amerikkalaisyleisölle. 100. numerossaan "Nintendo Power" valitsi "Final Fantasy VI":n Nintendon konsolille julkaistuista peleistä kahdeksanneksi parhaaksi. Hyvää sijoitusta perusteltiin sillä, että peli sisälsi kaikki elementit, mitä pelaaja saattoi toivoa. Lehden 200. numerossa peli taas pääsi 40 korkeimmalle sijoittuneen Nintendo-nimekkeen joukkoon.


title: Final Fantasy VI

text: Vuosia julkaisunsa jälkeen peli sai myönteiset arvostelut myös eri pelisivustoilta. RPGamerin toimittajat kunnioittivat "Final Fantasy VI":n syvällistä tarinaa, jonka sanottiin käsittelevän yllättävän paljon arkielämän ongelmia. Pelin tunnelmallista musiikkia he pitivät yhtenä Nobuo Uematsun mestarillisimmista sävellyksistä. Valituksen aiheita olivat englanninkielinen käännös ja vähäinen uudelleenpeluuarvo. Tuloksen 9.9/10 antanut Gaming Target arvosti "Final Fantasy VI":n sujuvaa taistelujärjestelmää, eeppistä musiikkia ja grafiikkaa, joka vakuutti etenkin tausta- ja hirviösuunnittelulla. Alkuperäisen version todettiin myös olevan PlayStation-käännöstä parempi raikkaammalla äänellään ja nopeammilla latausajoillaan. Allgame kutsui klassikoksi luokittelemansa "Final Fantasy VI":n juonta rikkaaksi ja kehui pelin hahmovalikoimaa, audiovisuaalista esitystä sekä edellisistä osista hyvin päivitettyä taistelujärjestelmää.


title: Final Fantasy VI

text: "Final Fantasy VI" on useasti valittu yhdeksi kaikkien aikojen parhaista peleistä 2000-luvulla pidetyissä äänestyksissä. Pelihahmojen monipuolisuutta sekä espereihin perustuvaa taikajärjestelmää kehunut IGN:n toimittajat valitsivat pelin viimeisimmässä selvityksessään yhdeksänneksi parhaaksi peliksi. Vuosien 2003 ja 2005 äänestyksissä sivusto oli sijoittanut sen 43:nneksi ja 56:nneksi. "Final Fantasy VI" ylsi kymmenen parhaan joukkoon myös IGN:n lukijoiden ja GameFAQsin käyttäjien listoilla. "Famitsūn" lukijoilleen teettämässä äänestyksessä se saavutti 25. sijan.


title: Final Fantasy VI

text: Game Rankingsin ja Metacriticin tilastoissa pelin uudelleenjulkaisujen, "Final Fantasy Anthologyn" ja "Final Fantasy VI Advancen", arvostelut ovat olleet keskimäärin hyvää tasoa. "Anthology" tosin sai nuhteita pitkistä lataustauoista sekä päivitysten puutteesta. Game Boy Advancelle julkaistu "Final Fantasy VI Advance" taas kärsi musiikin heikonpuoleisesta laadusta, jonka tähden Nobuo Uematsun sävellykset eivät arvostelijoiden mukaan päässeet oikeuksiinsa. Muutoin "Advancea" kehuttiin siinä missä alkuperäistäkin "Final Fantasy VI":a, ja IGN:n 25 kaikkien aikojen parhaan Game Boy Advance -pelin listauksessa se valittiin kahdeksanneksi.


title: Martin Peters

text: Martin Stanford Peters, MBE (s. 8. marraskuuta 1943 Lontoo, Englanti) on englantilainen entinen jalkapalloilija ja valmentaja. Pelaaja-aikanaan hän oli pelipaikaltaan keskikenttäpelaaja.


title: Martin Peters

text: Vuonna 1959 alkaneella pelaajaurallaan Peters edusti West Hamia, Tottenhamia, Norwichia ja Sheffield Unitedia, jossa lopetti uransa vuonna 1981.


title: Martin Peters

text: Englannin maajoukkuetta Peters edusti vuosien 1966 ja 1974 välillä 67 kertaa ja teki 20 maalia. Englannin valmentaja Alf Ramsey valitsi Petersin vuoden 1966 MM-kisoihin, joissa Englanti voitti maailmanmestaruuden. Peters teki loppuottelussa 2–1 johtomaalin. Hänet valittiin myös vuoden 1970 MM-kisoihin, joissa Saksa pudotti Englannin jatkosta jo puolivälierissä. Peters toimi myös maajoukkueen kapteenina.


title: Martin Peters

text: Pelaajauransa jälkeen Peters toimi Sheffield Unitedin valmentajana.


title: Vini Poncia

text: Vincent "Vini" Poncia Jr. (s. 29. huhtikuuta 1942) on yhdysvaltalainen muusikko, lauluntekijä ja musiikkituottaja.


title: Vini Poncia

text: Poncia muodosti lauluntekijätiimin "Anders and Poncia" Peter Andersin kanssa. Heidän lauluja äänittivät muun muassa The Ronettes, Bobby Bloom ja Darlene Love. Anders ja Poncia oli myös jäseniä yhtyeissä The Trade Winds ja The Innocence. The Tradewindsin debyyttisingle "New York is a Lonely Town" saavutti sijan 32 Billboardin listoilla vuonna 1966.


title: Vini Poncia

text: Ponciasta tuli myöhemmin lauluntekijä Beatles-rumpali Ringo Starrin useille sooloalbumeille. Poncia myös tuotti albumeita Melissa Manchesterille ja Lynda Carterille. Lauluntekijänä hän kirjoitti lauluja Jackie DeShannonille ja Tommy Jamesille. Vuonna 1978 hän tuotti KISS-yhtyeestä tunnetun Peter Crissin sooloalbumin. Vini Poncia palkattiin tuottajaksi myös KISSin albumeille "Dynasty" (1979) ja "Unmasked" (1980). Hän tuotti myöhemmin Peter Crissin sooloalbumin "Let Me Rock Youn" (1982). 1980-luvun lopulla hän osallistui viiden kappaleen kirjoittamiseen KISSin albumilla "Hot in the Shade" (1989)


title: Aprilia RX 50

text: Aprilia RX 50 on Aprilian valmistama enduromopo, joka lanseerattiin Suomen markkinoille vuonna 1998. RX:n ensimmäisessä mallissa Suomessa oli laadukkaat jarru- ja jousitusosat. Pyörässä oli edessä laadukkaat Marzocchin valmistamat upsidedown-iskunvaimentimet ja iso 230 mm levyjarru 2-mäntäisellä puristimella. Takana Sachsin monoiskunvaimennin ja 220 mm levyjarru 1-mäntäisellä puristimella. Vuosina 1998-2002 Suomeen tuodut RX:t olivat väritykseltään puna-mustia, puna-kelta-mustia ja sinisiä. Näissä RX:n malleissa oli Minarellin valmistama 6-vaihteinen ja nestejäähdytteinen AM6-moottori, jota on myöhemmin käytetty myös monessa muussa enduromopossa.


title: Aprilia RX 50

text: Vuonna 2003 RX sai uudenmalliset katteet, ja kaasutin muuttui vanhasta 14 mm Dellorto SHA -mallista uuteen 16 mm Dellorto PHBN:ään. Vuonna 2004 RX:stä tuotiin markkinoille hyvin varusteltu racing-malli. Siinä on normaaliin malliin verrattuna maastoon soveltuvampia osia, kuten 40 mm upsidedown-keula. Siinä on myös digimittaristo ja sirompi takalippa.


title: Aprilia RX 50

text: Vuonna 2006 RX muuttui täysin, koska Aprilian mopojen valmistuksen osti Piaggio. Piaggio valmistaa muun muassa Derbiä ja Gileraa. Sen takia myös uuden RX:n kone vaihtui Rabasaan, joka toimii myös Derbi Sendan voimanlähteenä. Pyörän ulkomuoto muistuttaa myös aika lailla Derbi Sendaa, koska se on rakennettu yhdistelemällä Derbi DRD Pro:n ja Derbi DRD Racingin osia. Katteet ovat Derbistä poiketen punavalkoiset.


title: Aprilia RX 50

text: Aprilia RX 07 puolestaan eroaa aika lailla edellisistä. Täysin samoilla osilla varustettu mopo eroaa vain katteista ja tarroista. Maskikin on Derbi DRD Racingin. Katteissa on leijona-aiheiset teippaukset. Katteiden muovi on taipuisaa, joten ne eivät halkea helposti.


title: Ennätystehdas

text: Ennätystehdas oli Eppu Salmisen juontama viihdeohjelma, jota esitettiin MTV3-kanavalla vuosina 2006-2013. Ohjelmassa eri ihmiset yrittivät tehdä tai rikkoa erilaisia ennätyksiä. Ohjelman ensimmäinen jakso esitettiin 1. lokakuuta 2006. Ennätyksiä tehtailtiin pääasiassa nyt puretussa Helsingin Energian Hanasaaren A-voimalaitoksen sisätiloissa. Nykyään Ennätystehdasta kuvataan Angel Filmsin studiolla. Kolme ensimmäistä kautta juonsi Eppu Salminen ja neljännen kauden Aleksi Litovaara. Viidennellä kaudella juontajaksi palasi Eppu Salminen.


title: Ennätystehdas

text: Kuudennella, keväällä 2012 alkaneella kaudella Salmisen ohella juontajana toimi Antero Mertaranta. Kauden viimeisessä jaksossa eniten ääniä saanut kilpailija, Nino Kinnunen, palkittiin Vuokatin Aatelin luksuslomalla ja matkalahjakortilla.


title: Ennätystehdas

text: Sarjan seitsemäs kausi alkoi MTV3-kanavalla 8. syyskuuta 2012 ja päättyi 10. marraskuuta 2013. Kauden katsojaäänestyksen voittajaksi julistettiin maailman pienimmän moottorisahalla veistetyn karhun tekijä, Juha Käkelä.


title: Ennätystehdas

text: Eppu Salminen juonsi Ennätystehdasta syksystä 2006 kevääseen 2009 asti, jolloin lopetti väliaikaisesti. Aleksi Litovaara juonsi syksyn 2009. Eppu Salminen palasi alkuvuodesta 2010 juontamaan Ennätystehdasta ja pysyikin juontajana aina vuoteen 2013. Vuonna 2012 Salmisen kanssa Ennätystehdasta tuli juontamaan Antero Mertaranta, joka pysyi mukana vuoteen 2013 asti.


title: Ennätystehdas

text:
Eppu Salminen tehtaili ennätyksiä myös itse mm. 30 metrin juoksu, itse paisetetun Pekingin ankan syönti, valvominen, aamiaisen syönti kovassa tuulessa jne.
Myös Antero Mertaranta tehtaili muutamia ennätyksiä.
Aleksi Litovaara ei tehnyt omia ennätyksiä, koska hän juonsi vain ohjelmaa.


title: Ennätystehdas

text:
Vuosina 2006-2007 Ennätystehdasta kuvattiin Hanasaaren A-voimalaitoksen sisätiloissa. Muutamia ennätyksiä lukuun ottamatta kaikki ennätykset kuvattiin Hanasaaren lähiympäristössä.
Vuosina 2008-2011 Ennätystehdasta kuvattiin Hanasaaren B-voimalaitoksen sisätiloissa.
Vuosina 2012-2013 Ennätystehdasta kuvattiin Angel Filmsin studioilla.


title: Ennätystehdas

text: Erikoiskuvauspaikkoja olivat mm. Hämeenlinnan hyppyrimäki (ks. Jussi Seljas, mäkihyppy mopolla), Savon suunta (ks. Markku Levänen, Kickbike), Tampereen jäähalli (ks. Jussi Seljas, takaperinvoltti mopolla, Seljas tulessa) ja Vuokatin Aateli (ks. Eppu Salminen, valvominen)


title: Ennätystehdas

text:
Juontaja: Eppu Salminen
Juontaja: Eppu Salminen


title: Ennätystehdas

text: Juontajat: Eppu Salminen, Aleksi Litovaara, Antero Mertaranta


title: Ennätystehdas

text:
Juontajat: Eppu Salminen, Antero Mertaranta
Jaksossa seurattiin Eppu Salmisen etenemistä voittajan luo. Jaksossa otettiin välillä häneen yhteyttä. Jaksossa seurailtiin sarjasta irrallisia ennätyksiä. Voiton vei Nino Kinnunen Jämsästä.
Yhdeksän eniten ääniä saanutta kilpailijaa
Mikkeliläisen Olli Hokkasen esiintymisestä ohjelman ensimmäisellä kaudella muotoutui mediailmiö. 19. marraskuuta 2006 televisioidussa lähetyksessä Hokkanen yritti juoda 1,5 litraa Coca-Colaa, joka oli jaettu seitsemään lasiin. Mitään aikarajaa suorituksella ei ollut, koska aiempaa Suomen ennätystä suorituksesta ei ollut. Hokkanen keskeytti yrityksensä juotuaan kolme lasillista ja ilmoitti keskeyttämisen syyksi sen, että ""ei pysty. On niin hapokasta, ettei pysty."" Hokkasen kommentista tuli lentävä lause. Ilmiö synnytti myös kolanjuonnin SM-kiertueen, jonka juontajana Olli Hokkanen oli.


title: Thomas Vanek

text: Thomas Vanek (s. 19. tammikuuta 1984 Baden bei Wien) on itävaltalainen jääkiekkoilija, pelipaikaltaan vasen laitahyökkääjä. Hän edustaa NHL-seura Detroit Red Wingsia.


title: Thomas Vanek

text: Ennen ammattilaisuraansa Vanek pelasi vuodet 1999–2002 Sioux Falls Stampedessa yhdysvaltalaisessa USHL-juniorisarjassa ja vuodet 2002–2004 Minnesotan yliopiston Golden Gophers -jääkiekkojoukkueessa. Kolmannella ja viimeisellä kaudellaan Sioux Fallsissa hän oli joukkueensa ja koko USHL:n paras pistemies ja maalintekijä tehtyään 53:ssa ottelussa 46 maalia ja 45 syöttöpistettä, yhteensä 91 tehopistettä. Hänet nimettiin vuonna 2002 USHL:n ensimmäiseen tähdistökentälliseen.


title: Thomas Vanek

text: Yliopistosarjassa hän oli kummallakin Minnesotassa pelaamallaan kaudella joukkueensa paras pistemies ja maalintekijä. Hänet palkittiin yliopistovuosinaan muun muassa WCHA:n vuoden tulokkaan palkinnolla ja nimettiin tulokkaiden tähdistökentälliseen sekä kahdesti WCHA:n toiseen tähdistökentälliseen. Vuonna 2003 hän oli voittamassa NCAA:n jääkiekkomestaruutta. Hänet valittiin tuolloin mestaruusturnauksen eli Frozen Fourin tähdistökentälliseen ja palkittiin turnauksen parhaana pelaajana.


title: Thomas Vanek

text: Buffalo Sabres varasi Vanekin NHL:ään numerolla viisi ensimmäisellä kierroksella. Hän aloitti ammattilaisuransa kaudella 2004–2005 AHL:n Rochester Americansissa, Sabresin farmiseurassa. Hän pelasi tuolla kaudella 74 runkosarjaottelua, joissa teki 68 tehopistettä, 42 maalia ja 26 syöttöpistettä. Hän oli joukkueensa paras maalintekijä sekä koko liigan maalipörssin toinen Michael Cammallerin jälkeen. Kauden jälkeen hänet nimettiin AHL:n tulokkaiden tähdistökentälliseen.


title: Thomas Vanek

text: NHL-uransa Vanek aloitti kaudella 2005–2006, edelliskauden peruuttaneen päätyttyä. Hän pelasi ensimmäisen NHL-ottelunsa 5. lokakuuta 2005, jolloin Sabres kohtasi New York Islandersin. Hän onnistui tuossa ottelussa pisteidenteossa syöttämällä Maksim Afinogenovin tekemän maalin. Ensimmäisen maalinsa hän teki 9. marraskuuta samana vuonna pelatussa ottelussa Carolina Hurricanesia vastaan. Vanek teki tulokaskaudellaan 48 runkosarjapistettä 81:ssä ottelussa, 25 maalia ja 23 syöttöpistettä, ja oli joukkueensa kuudenneksi eniten pisteitä sekä toiseksi eniten maaleja tehnyt pelaaja. Sabresin maalipörssin voitti Chris Drury 30:llä osumalla Vanekin, Daniel Brièren ja Aleš Kotalíkin kaikkien onnistuessa maalinteossa 25 kertaa. Tulokkaiden pistepörssissä hän sijoittui seitsemänneksi ja tulokkaiden maalipörssissä kuudenneksi. NHL-uransa ensimmäisissä pudotuspeleissä keväällä 2006 hän pelasi kymmenessä Sabresin 18:sta ottelusta ja teki niissä kaksi maalia.


title: Thomas Vanek

text: Kaudella 2006–2007, tilastojen valossa NHL-uransa parhaalla, Vanek teki 84 tehopistettä, 43 maalia ja 41 syöttöpistettä, 82:ssa runkosarjaottelussa. Hän oli tuolla kaudella joukkueensa paras maalintekijä ja toiseksi paras pistemies Daniel Brièren jälkeen. NHL:n maalipörssissä hän sijoittui jaetulle sijalle viisi. Hänet nimettiin kauden jälkeen NHL:n toiseen , minkä lisäksi hän sai NHL Plus/Minus Awardin voitettuaan plus/miinus-tilaston lukemalla +47. Vanek oli Buffalo Sabresin eniten maaleja tehnyt pelaaja myös kausina 2007–2008, 2008–2009, 2009–2010, 2010–2011 ja 2012–2013.


title: Thomas Vanek

text: 1. lokakuuta 2013, juuri ennen kauden 2013–2014 alkua, Vanek ja Steve Ott nimettiin Sabresin kapteeneiksi. Hänen oli tarkoitus toimia kapteenina joukkueensa kaikissa kotiotteluissa ja Ottin vierasotteluissa. Muutama viikko myöhemmin, 27. lokakuuta, Vanek siirtyi New York Islandersiin pelaajakaupassa, jossa Sabres sai vaihdossa laitahyökkääjä Matt Moulsonin, ensimmäisen kierroksen varausvuoron sekä toisen kierroksen varausvuoron . Vanekin sopimus oli päättymässä kesällä 2014 ja Islanders pyrki tekemään hänen kanssaan jatkosopimuksen, jottei hänestä tulisi rajoittamaton vapaa pelaaja. Vanekin kieltäydyttyä Islandersin sopimustarjouksesta, seura teki pelaajakaupan Montreal Canadiensin kanssa. Canadiens sai Vanekin lisäksi viidennen kierroksen varausvuoron NHL:n varaustilaisuudessa 2014 ja Islanders vaihdossa laitahyökkääjä Sebastian Collbergin sekä toisen kierroksen varausvuoron samassa varaustilaisuudessa.


title: Thomas Vanek

text: 1. heinäkuuta 2014 Vanek siirtyi kolmivuotisella ja 19,5 miljoonan dollarin arvoisella sopimuksella Minnesota Wildiin. 7. heinäkuuta 2016 hän siirtyi Detroit Red Wingsiin. Vanek aloitti kauden 2017–2018 Vancouver Canuksissa, josta siirtyi siirtotakarajalla Columbus Blue Jacketsiin vaihdossa Tyler Motteen ja Jussi Jokiseen


title: Thomas Vanek

text: Vanek on pelannut ssa yhden kerran, vuonna 2009.


title: Thomas Vanek

text: Vanek on edustanut Itävallan jääkiekkomaajoukkuetta kolmena vuonna jääkiekon maailmanmestaruuskilpailuiden pääsarjassa, vuosina 2004, 2009 ja 2013. Hän on myös pelannut kerran MM-kilpailujen 1. divisioonassa, vuonna 2008, jolloin hän oli turnauksen paras maalintekijä ja tuli valituksi sen tähdistökentälliseen. Vuonna 2014 hän pelasi Sotšin talviolympialaisissa ja oli Itävallan joukkueen kapteeni.


title: Thomas Vanek

text: Alle 20-vuotiaissa Vanek pelasi kerran maailmanmestaruuskilpailuissa, vuonna 2004, ja kahdesti 1. divisioonassa, vuosina 2002 ja 2003.


title: Thomas Vanek

text: Vanekin isä on syntyjään tšekkiläinen ja äiti slovakialainen. Zdeněk ja Jarmila Vanek sekä Thomasin isoveli David muuttivat Tšekkoslovakiasta Itävaltaan vuonna 1982.


title: Thomas Vanek

text: Thomas Vanek on ollut vuodesta 2008 naimisissa yhdysvaltalaisen Ashley Vanekin (o.s. Karner) kanssa. Parilla on kolme poikaa, joista vanhin on syntynyt vuonna 2007 ja nuoremmat kaksosina vuonna 2010.


title: Thomas Vanek

text: Vanekin lanko oli Lokomotiv Jaroslavlin lento-onnettomuudessa surmansa saanut entinen NHL-pelaaja ja jääkiekon maailmanmestari Josef Vašíček.


title: Ron Flowers

text: Ronald "Ron" Flowers (s. 28. heinäkuuta 1934 Edlington, Englanti) on englantilainen jalkapalloilija, pelipaikaltaan hyökkäävä keskikenttäpelaaja.


title: Ron Flowers

text: Flowers edusti pelaajaurallaan Wolverhampton Wanderersia vuosien 1952 ja 1967 välillä. Englannin maajoukkuetta Flowers edusti 49 ottelussa, joissa hän teki 10 maalia. Hänet valittiin myös Englannin joukkueeseen vuoden 1966 MM-kisoihin, joissa Englanti voitti maailmanmestaruuden. Flowers edusti maataan myös vuoden 1962 MM-kisoissa.


title: Ron Flowers

text: Myöhemmin urallaan Flowers edusti Northampton Townia ja Wellington Townia, jossa hän toimi pelaajamanagerina.


title: Andrea Pisano

text: Andrea Pisano (myös Andrea da Pisa, 1270–1349) oli italialainen kuvanveistäjä ja arkkitehti.


title: Andrea Pisano

text: Andrea Pisano oli Giovanni Pisanon oppilas ja oppi ensimmäisenä kultasepän ammatin, mikä auttoi häntä rahoittamaan myöhemmät työnsä. Hän auttoi opettajaansa Pisassa ja Venetsiassa muun muassa palatsien kanssa ennen kuin lähti Firenzeen. Siellä Andrea Pisano työskenteli vuosia tuomiokirkon ovien parissa. Elämänsä viimeiset pari vuotta hän työskenteli pääarkkitehtina Orvieton tuomiokirkon teossa, jonka oli muotoillut ja aloittanut Lorenzo Maitani. Andrea Pisanolla oli itselläänkin oppilaita. Hänellä oli myös kaksi poikaa, jotka olivat itsekin kuvanveistäjiä.


title: Kitaravahvistin

text: Kitaravahvistin on elektroninen vahvistin, jolla sähkökitaran tuottamat äänet vahvistetaan soittajan tai kuulijan kuultaviksi. Se poikkeaa muista vahvistimista, koska se on suunniteltu erityisesti kitaran tai muiden sähköisten soitinten äänen vahvistukseen. Vahvistin voi olla joko erillinen laite tai se voi olla yhdistettynä kaiuttimeen, jolloin puhutaan kombinaattivahvistimesta, slangissa "kombosta".


title: Kitaravahvistin

text: Äänen vahvistuksen toteuttavat aktiiviset elektroniset komponentit, joiden avulla heikko signaali voidaan asteittain vahvistaa. Useimmiten kitaravahvistimien rakenne on sellainen, että vahvistimen käyttäytymistä voi säätää. Näiden säätöjen seurauksena yhdestä kitaravahvistimesta voi saada useanlaista äänen väriä, eli sointia yhdellä instrumentilla.


title: Kitaravahvistin

text: Kitaravahvistimissa, kuten muissakin vahvistimissa, pieni määrä energiaa, eli kitaran signaali, ohjaa suurempaa energiamäärää. Kun kitaraa soitettaessa kitaramikrofonista tulee heikko signaali, vahvistettuna se aiheuttaa suuren signaalin vahvistimen ulostulossa. Suurempi virta aiheuttaa kaiutinelementissä paljon suurempia liikkeitä (eli ääntä) kuin mihin kitaran oma signaali pystyisi. Tähän tarvitaan energiaa, joka otetaan virtalähteestä. Useimmissa tapauksissa vahvistin toimii verkkovirralla. Verkkovirtalähteessä vaihtojännite muunnetaan vahvistimelle sopivaksi muuntajan avulla ja tasasuunnataan tasajännitteeksi.


title: Kitaravahvistin

text:
Kitaravahvistimissa on yleensä muutamia säätimiä, joilla soittaja voi säätää muutamien komponenttien käyttäytymistä tai virtapiirin kytkentää. Näillä säätimillä soittaja voi siis vaikuttaa soittimensa soinnin vaihteluun vahvistimessa. Yleisiä säätimiä kitaravahvistimessa ovat "Gain" eli etuasteen vahvistuksen säätö, ekvalisaatio eli äänenvärin säätö (yleensä säätimet "Bass", "Middle" ja "Treble"), sekä "Volume", eli pääteasteen voimakkuuden säätö. Vahvistimessa voi olla "Master Volume" säädin
jolla voidaan säätää kaiuttimen eli soivaa äänenvoimakkuutta ilman, että muita säätöjä tarvitsee muuttaa. Tällöin käyttäjän haluamat, äänenväriin vaikuttavat asetukset säilyvät muuttumattomina kuultavan äänen voimakkuudesta riippumatta.


title: Kitaravahvistin

text: Vahvistimessa on useasti nk. "effects loop" liitäntä, joka on kytketty etuvahvistimen ja päätevahvistimen väliin. Signaali kulkee ulkoisiin efektilaitteisiin tällöin etuvahvistimen kautta ja edelleen päätevahvistimeen. Lisäksi vahvistimessa voi olla XLR- lähtö, jolloin sen voi liittää suoraan miksauslaitteeseen.


title: Kitaravahvistin

text: Kitaravahvistimet voidaan luokitella karkeasti neljään eri luokkaan:Putkivahvistimet ja transistorivahvistimet saavat nimensä vahvistukseen käytettävän komponentin mukaan. Mallintavat vahvistimet perustuvat useimmiten digitaaliteknologian käyttöön etuvahvistinosassa ja ne kykenevät simuloimaan erityyppisiä virtapiirejä. Mallintavissa vahvistimissa pääteasteena saattaa olla joko putki- tai transistorivahvistin, tai niitä voidaan käyttää myös ilman päätevahvistinta, jos soittaja ei halua kytkeä kitaraa kaiuttimeen, vaan vaikkapa äänityslaitteeseen. Tällaisia laitteita ovat mm. Line 6:n valmistama POD-sarja. Hybridivahvistin on vahvistintyyppi, jossa vahvistaminen on toteutettu sekä putkilla että transistoreilla tai mikropiireillä. Esimerkkinä on mallintava Marshall-vahvistimien AVT-sarja, joissa on yksi putki etuasteessa. Esimerkiksi Fender on valmistanut vahvistimia, joissa on transistori-etuaste ja putkilla toteutettu päätevahvistin. Vahvistimessa voi olla erilliset liitännät sekä passiivisilla että aktiivisilla mikrofoneilla varustetulle instrumentille.


title: Emmylou Harris

text: Emmylou Harris (s. 2. huhtikuuta 1947 Birmingham, Alabama) on yhdysvaltalainen country-muusikko, laulaja ja lauluntekijä. Vuonna 1969 alkaneen soolouransa ohella hän on toiminut taustalaulajana ja esittänyt duettoja lukuisten artistien kanssa. Hänen yhteistyökumppaneihinsa ovat kuuluneet muun muassa Bob Dylan, Gram Parsons, Willie Nelson, Mark Knopfler ja Neil Young. Harris on uransa aikana voittanut kymmenen Grammy-palkintoa sekä Golden Globe -palkinnon vuonna 2005 parhaasta alkuperäisestä laulusta elokuvan "Brokeback Mountain" soundtrackillä olleella kappaleella ”A Love That Will Never Grow Old”.


title: Villasaksirapu

text: Villasaksirapu eli kiinanvillasaksirapu ("Eriocheir sinensis") on taskurapuihin kuuluva, raajoineen jopa 15 senttimetrin mittainen äyriäinen, jonka voi parhaiten tunnistaa saksien nukkamaisesta karvapeitteestä. Koirailla karvoitus on pidempää kuin naaraalla. Kookkaiden yksilöiden kilpi on 7–9 senttimetrin levyinen. Suurimmalla Suomessa tavatulla yksilöllä kuoren leveys oli 8,5 senttimetriä.


title: Villasaksirapu

text: Alkuperäalueellaan Kiinassa villasaksirapua arvostetaan ravintona kasvatetaan vesiviljelyssä, ja sitä myös viedään Saksasta Kiinaan. Muuten Euroopassa sitä pidetään haitallisena, koska se vaikeuttaa kalastusta takertumalla verkkoihin ja kaivaa jokivarsissa koloja maapatoihin, mikä voi aiheuttaa sortumia ja eroosiota.


title: Villasaksirapu

text: Villasaksiravun alkuperäistä esiintymisaluetta on Aasian itärannikko Venäjän kaukoidästä Etelä-Kiinaan. Sieltä se on levinnyt laivaliikenteen mukana Eurooppaan, Välimerelle ja Pohjois-Amerikkaan. Sitä pidetään yhtenä maailman sadasta haitallisimmasta vieraslajista.


title: Villasaksirapu

text: Villasaksirapu kulkeutui Kiinasta Eurooppaan, jossa se havaittiin ensi kertaa vuonna 1912. Suomen rannikolla ensimmäinen yksilö tavattiin Viipurinlahdella vuonna 1933, Perämerellä ensimmäiset havainnot tehtiin 1950-luvulla. Villasaksirapuja on vuodesta 1999 lähtien tavattu satunnaisesti myös Saimaasta, minne ne ovat tulleet Saimaan kanavaa pitkin. Suomessa villasaksirapuja tavataan nykyään vuosittain, eniten etelärannikolla. Täältä saatavat villasaksiravut ovat todennäköisimmin tulleet laivaliikenteen mukana useimmiten Pohjanmereltä, sillä laji vaatii lisääntyäkseen korkeampaa suolapitoisuutta (>26 ‰) kuin mitä Itämeressä esiintyy, eikä se siis kykene muodostamaan pysyvää kantaa Suomen vesistöissä. Suomen vesialueilla ei siksi ole tavattu lainkaan lajin poikasia, vaan kaikki yksilöt ovat olleet täysikasvuisia.


title: Villasaksirapu

text: Villasaksirapu elää joissa ja järvissä, ja sen elinkiertoon kuuluu vaeltaminen makean veden ja jokisuiden murtoveden välillä. Jokien suilla kuoriutuneet toukat elävät meressä tai murtovedessä ensimmäisen elinvuotensa, ja lähtevät sitten vaeltamaan jokia pitkin jopa satojen kilometrien päähän sisämaahan. Lisääntymiskykyisiksi tultuaan ravut palaavat jokisuiden murtovesiin. Pohjanmereen laskevissa joissa on ollut aika ajoin villasaksiravun massaesiintymisiä, esimerkiksi Haveljoessa vuonna 1932 ja Elbejoessa 1990-luvun lopulla.


title: Villasaksirapu

text:
Laji pystyy liikkumaan myös maalla.
Villasaksirapu on kaikkiruokainen. Se syö yleensä muita vesiselkärangattomia, kasveja, raatoja ja verkkoihin jääneitä kaloja.


title: Villasaksirapu

text: Kaukoidässä villasaksirapua syödään suurena herkkuna. Lajin käyttö vesiviljelyssä alkoi Kiinassa varsinaisesti 1980-luvun lopussa ja lähti räjähdysmäiseen nousuun 1990-luvulla. Vuosituotanto 2012 oli jo yli 0,7 miljoonaa tonnia, ja se oli vesiviljelyssä maailman kolmanneksi eniten tuotettu äyriäislaji.


title: Mediatoimisto Dagmar

text: Dagmar on vuonna 1973 perustettu Salomaa Groupin omistama markkinointiviestintäalan yritys. Dagmar toimii myös maailman suurimman mediatoimistoketjun, Starcom Mediavest Groupin kumppanina.


title: Mediatoimisto Dagmar

text: Dagmarin toimipiste sijaitsee Helsingissä. Yrityksen toimitusjohtajana toimii Tuula Kallio.


title: Mediatoimisto Dagmar

text: Dagmar on erikoistunut tiedolla johdetun markkinoinnin konsultointiin, suunnitteluun ja toteuttamiseen. Yritys palvelee asiakkaitaan liiketoiminnan kehittämisen, markkinoinnin teknologioiden ja markkinointiviestinnän alueilla.


title: Mediatoimisto Dagmar

text: Dagmar Drive on asiakasyritysten kasvuun keskittynyt yksikkö, joka kehittää uusia tapoja yhdistää dataa, teknologiaa, analytiikkaa sekä kuluttaja- ja asiakasymmärrystä kasvun vauhdittamiseen.


title: Mediatoimisto Dagmar

text: Dagmar Stories on Dagmarin sisältöihin keskittynyt yksikkö, joka kehittää ja suunnittelee yritysten omien digitaalisten kanavien sekä sosiaalisen median sisältöjä, luo kanavariippumattomia sisältöratkaisuja ja huolehtii tuotannoista.


title: Mediatoimisto Dagmar

text: Tilikaudella 2016-2017 Mediatoimisto Dagmarin liikevaihto oli 134,4 miljoonaa euroa ja yrityksessä työskenteli keskimäärin 141 työntekijää.


title: Mediatoimisto Dagmar

text: Dagmar on menestynyt markkinointialan tekemissä tutkimuksissa ja alan järjestämissä kilpailuissa. Muun muassa Markkinointi&Mainonta-lehden toteuttamassa Markkinointiviestintätoimistojen yrityskuvatutkimuksessa 2015 Dagmar oli toiseksi maineikkain alan toimisto Suomessa. Vuonna 2011 Markkinointi&Mainonta valitsi Dagmarin vuoden toimistoksi. Digitaalista markkinointiviestintää arvioiva kilpailu Grand One valitsi Dagmarin vuoden yritykseksi 2012.


title: Mediatoimisto Dagmar

text: Vuosina 2012-2015 Dagmar sai kolmesti palkinnon parhaasta kampanjasta markkinoinnin tuloksellisuutta arvioivassa AdProfit-kilpailussa. Yksi Dagmarin töistä arvioitiin vuoden parhaaksi Grand One 2015 -kilpailussa digitaalisen sisällön ja kuluttajakampanjoinnin osalta.


title: Mediatoimisto Dagmar

text: Markkinoinnin tehokkuutta mittaavassa Effie Awards Finland -kilpailussa vuonna 2016 Dagmarin työ sai hopeaa sekä Tuotteet ja palvelut -sarjassa että Bisneshaasteet -sarjassa. Toinen työ sai pronssia Bisneshaasteet-sarjassa.


title: Smallville (4. tuotantokausi)

text: Smallvillen 4. tuotantokausi käynnistyi Yhdysvalloissa 22. syyskuuta 2004. Kausi sisältää 22 jaksoa. Kauden viimeinen jakso esitettiin Yhdysvalloissa 18. toukokuuta 2005.


title: Smallville (4. tuotantokausi)

text: Suomessa ensimmäinen jakso nähtiin 29. tammikuuta 2006 Subtvllä. Kauden esitys Suomessa päättyi 18. kesäkuuta 2006.


title: Smallville (4. tuotantokausi)

text: Clark saapuu takaisin Smallvilleen uudelleen syntyneenä Kal-Elinä. Täyttääkseen kohtalonsa hän lentää Lexin lentokoneeseen hakemaan Kryptonilaista kristallia, joka on Lexin hallussa. Toisaalla Lois Lane saapuu Smallvilleen selvittämään asioita serkkunsa Chloen avuksi. Myös Lana palaa takaisin Smallvilleen uudella tyylillä ja poikaystävällä varustettuna. Sairaalassa Jonathan makaa koomassa kolmatta kuukautta ja Lionel totuttelee elämäänsä vankilassa.


title: Synapsirako

text: Synapsirako eli hermoliitosrako on kahden hermosolun välillä oleva 20 nm mittainen rako, jonka läpi edellisen solun vapauttamat välittäjäaineet kulkevat seuraavan solun tuojahaarakkeiden vastaanottajiin.


title: Mediatoimisto

text: Mediatoimisto on mainontaa käyttäviä yrityksiä ja yhteisöjä (eli mainostajia) palveleva yritys, joka auttaa niitä tavoittamaan nykyiset ja potentiaaliset asiakkaat eri viestinnän keinoin mahdollisimman tehokkaasti. Konkreettisesti mediatoimisto tekee suunnitelman tulevassa mainoskampanjassa käytettävistä medioista (lehdet, tv, radio, ulkomainonta, suoramarkkinointi jne.) ja neuvottelee hyväksytyn suunnitelman mukaisen mediatilan ja -ajan hankinnoista medioiden kanssa mainostajan lukuun. Kun mainostoimisto vastaa mainosviestien sisällön suunnittelusta, mediatoimisto vastaa näiden mainosviestien sijoittelusta eri medioihin niin, että mainostajan asettamiin kampanjatavoitteisiin ylletään mahdollisimman kustannustehokkaasti.


title: Mediatoimisto

text: Mediatoimisto pyrkii ymmärtämään ihmisten käyttäytymistä ja tarpeita, ja tämän tiedon avulla luomaan malleja, joiden avulla tavoitetaan halutut ihmiset tehokkaasti.


title: Mediatoimisto

text: Yksittäisten kampanjoiden sijaan mediatoimistot pyrkivät palvelemaan mainostaja-asiakkaitaan pitkäjänteisesti yhteisesti laaditun "mediastrategian" mukaisesti. Mediastrategia johdetaan mainostajan liiketoimintastrategian perusteella määritellystä "markkinointistrategiasta" ja sen osana laaditusta "markkinointiviestintästrategiasta": mitä yrityksen on kerrottava ja mille kohderyhmille saavuttaakseen liiketoimintastrategian mukaiset tavoitteensa.


title: Mediatoimisto

text: Mediatoimistot tekevät mediasuunnitelmia paljolti tilastomatemaattisin menetelmin kohderyhmän ominaisuuksia ja käyttäytymistä sekä eri medioiden tavoittavuutta ja muita ominaisuuksia kuvaavien tutkimusten ja tilastoaineistojen perusteella. Yleisimpiä tunnuslukuja medioiden vertailussa ovat seuraavat:Mainos- ja viestintätoimistojen tavoin valtaosa maailman mediatoimistoista on järjestäytynyt toimistoketjuiksi, jotka puolestaan ovat fuusioituneet keskenään ja keskittyneet yhä enemmän muutaman suuren markkinointiviestintäkonsernin (Dentsu, Havas Worldwide, Interpublic, Omnicom Group, Publicis ja WPP) omistukseen.


title: Mediatoimisto

text: Suomen ensimmäinen mediatoimisto oli vuonna 1973 Salomaa-yhtiöiden perustama Oy Dagmar Ab. Siihen asti mediasuunnittelun ja mainostilan ostot olivat hoitaneet mainostajat itse tai niin sanottujen auktorisoitujen eli täyden palvelun mainostoimistojen mediaosastot . Auktorisoidut mainostoimistot saivat valtaosan tuloistaan mediaostoista lohkaistuista palvelupalkkioista, niin sanotuista mainostoimistoalennuksista. Dagmarin ja toisena mediatoimistona perustetun Datumin tulo markkinoille vaikutti siihen, että isoista täyden palvelun mainostoimistoista alkoi irrota pieniä suunnitteluvetoisia mainostoimistoja, jotka laskuttivat lähinnä vain luovasta työstä. Täyden palvelun toimistot menestyivät kuitenkin hyvin aina 1990-luvulle, jolloin mainostoimistoalennus poistettiin mediamyynnistä Kilpailuviraston päätöksellä, ja mediat saivat vallan päättää hinnoittelustaan itse.


title: Mediatoimisto

text: Suomen suurimmat mediatoimistot vuonna 2012 olivat:


title: Mediatoimisto

text: Suomen mediatoimistoista OMD Finland Oy, PHD Finland Oy ja Toinen PHD (entinen Toinen Helsinki) kuuluvat emoyritykseen Omnicom Media Group Finland Oy ja sitä kautta Omnicom Groupiin. Myös Dagmarilla on epäsuora yhteys Omnicomiin omistajansa Salomaa Groupin kautta, jonka eräiden muiden yritysten osaomistajana on Omnicomiin kuuluvan Grey-ketju. WPP-ryhmän jäseniä ovat Virta ja MEC Finland Oy. Interpubliciin kuuluu Ium Helsinki. Carat ja Vizeum kuuluvat japanilaislähtöiseen Dentsu Aegis Network -ketjuun.


title: Kristiina Kouros

text: Kristiina Kouros (o.s. Huuskonen, s. 19. marraskuuta 1966) on suomalainen ihmisoikeuksiin erikoistunut juristi. Hän on toiminut Ihmisoikeusliiton pääsihteerinä 2000–2012 ja sen jälkeen asiantuntijana Ihmisoikeuskeskuksessa.


title: Kristiina Kouros

text: Kouros toimitti Susan Villan kanssa vuonna 2004 julkaistun kirjan "Ihmisoikeudet ja islam". Kouros oli vuoden 2003 eduskuntavaaleissa ehdokkaana sitoutumattomana Vihreiden listalla ja vuoden 2007 eduskuntavaaleissa hän oli kokoomuksen ehdokkaana.


title: Kristiina Kouros

text: Kristiina Kourosin aviomies on kirjailija ja elokuvaohjaaja Alexis Kouros.


title: Norman Hunter

text: Norman "Bite Yer Legs" Hunter (s. 24. lokakuuta 1943 Eighton Banks, Gateshead, Englanti) on englantilainen entinen jalkapalloilija ja valmentaja. Hän oli pelipaikaltaan toppari.


title: Norman Hunter

text: Pelaajaurallaan Hunter muistetaan parhaiten ajastaan Leedsissä, jossa hän pelasi vuosien 1961 ja 1976 välillä 724 ottelua, tehden 21 maalia. Vuonna 1974 PFA valitsi Hunterin vuoden parhaaksi pelaajaksi Englannin Valioliigassa. Leedissa pelatessaan hän oli mukana voittamassa liigamestaruutta kahdesti (1969 ja 1974), FA Cupia vuonna 1972, liigacupia (1968) ja UEFA Cupia vuosina 1968 ja 1971. Myöhemmin urallaan Hunter edusti vielä Bristolia ja Barnsleyta, jossa lopetti pelaajauransa vuonna 1983. Pelaajauransa päätyttyä Hunter toimi managerina Barnsleyssa, Leedsissa ja Rotherhamissa.


title: Norman Hunter

text: Englannin maajoukkuetta Hunter edusti 28 kertaa ja oli mukana voittamassa maailmanmestaruutta vuoden 1966 MM-kotikisoista. Hän edusti maataan myös vuoden 1970 MM-kisoissa.


title: All the Roadrunning

text: All the Roadrunning on Mark Knopflerin ja Emmylou Harrisin duettoalbumi, joka julkaistiin 25. huhtikuuta 2006. Levy nousi Britannian albumilistan sijalle 8 ja Billboard 200 -listan sijalle 17.


title: All the Roadrunning

text: Kappaleet ovat Knopflerin säveltämiä, paitsi numerot 6 ja 9, jotka ovat Harrisin.


title: Pāṇini

text: Pāṇini (devanagari: पाणिनि, [ˈpɑːɳɪn̪ɪ]) oli intialainen kielitieteilijä, joka kokosi klassisen sanskritin kieliopin todennäköisesti 5. tai 4. ajanlaskuamme edeltäneellä vuosisadalla. Hänen sanotaan opettaneen kuuluisassa Taxilan yliopistossa, ja häntä pidetään yhtenä vanhimmista kielioppien kokoajista.


title: Pāṇini

text: Pāṇinin elinaikana sutrat (oppikirjat) alkoivat toimia uutena välineenä aatteiden välitykseen. Hän kirjoitti klassisen sanskritin toimintatavat ylös vajaaseen neljääntuhanteen sääntöön. Teoksesta tuli Intiassa kielellinen auktoriteetti, ja sitä kommentoitiin vuolaasti. Kun britit tekivät Intiasta siirtokuntansa 1800-luvulla, Pāṇinin kirjoitukset tulivat tunnetuksi myös muualla maailmassa ja saivat toimia innoituksen lähteenä tuleville länsimaisille kieliopeille. Vastaavan laajuista ja modernia kielioppia ei Pāṇinin jälkeen kirjoitettu vuosituhansiin.


title: Terry Paine

text: Terence Lionel Paine, MBE (s. 23. maaliskuuta 1939 Winchester, Englanti) on englantilainen entinen jalkapalloilija ja valmentaja. Hän oli pelipaikaltaan hyökkääjä.


title: Terry Paine

text: Pelaaja-aikanaan Paine edusti Southamptonia vuosien 1956 ja 1974 välillä 713 kertaa, tehden 160 maalia. Hän on Sothamptonin historian eniten otteluja pelannut pelaaja. Hunter edusti myös 111 pelin verran Hereford Unitedia.


title: Terry Paine

text: Englannin maajoukkueessa Paine pelasi 19 ottelua, tehden 7 maalia. Vuonna 1963 hän pelasi ensimmäisen täyden maaottelunsa ja samana vuonna hän teki hattutempun Wembleyn stadionilla pelatussa ottelussa Pohjois-Irlantia vastaan. Vuonna 1966 Englannin valmentaja Alf Ramsey valitsi Painen MM-joukkueeseen vuoden 1966 MM-kisoihin. Kisoissa hän pelasi yhdessä alkulohkon ottelussa Meksikoa vastaan. Englanti voitti kisoissa maailmanmestaruuden.


title: Terry Paine

text: Myöhemmin urallaan Paine toimi Cheltenham Townin managerina.


title: Kriisi (saari)

text: Kriisi on saari Iin kunnassa Perämerellä. Se sijaitsee Oulun kunnanrajan tuntumassa Martinniemen ja Halosenlahden länsipuolella noin neljän kilometrin päässä mantereelta. Saaren pohjoispuolella sijaitseva Kriisin Ymmyrkäinen on maannousun vuoksi kasvanut kiinni Kriisin saareen. Lähimmät muut saaret ovat Satakari pohjoisessa, Välikari kaakossa ja Satakarinletto lännessä.


title: Kriisi (saari)

text: Kriisi sekä Kriisin Ymmyrkäinen ovat matalia, kivikkoisia saaria, joiden korkein kohta on noin kolme metriä merenpinnan yläpuolella.


title: Kriisi (saari)

text: Kriisin saaren lounaiskärjessä sijaitsevat Kriisin loisto sekä kummeli. Kummeli rakennettiin alun perin vuonna 1874, ja sen puuosat uusittiin 1990-luvulla. Rakenteeltaan kummeli muodostuu suuresta kiviröykkiöstä, jonka laella on kolmella jalalla seisova puinen pyramidimainen puna-valkoiseksi maalattu huippumerkki. Vastaavia kummeleita rakennettiin Pohjanlahdelle useita 1800-luvulla. Muista samanlaisista kummeleista poiketen Kriisin kummeli on yhä turvalaitekäytössä.


title: Kriisi (saari)

text: Kummelin vieressä sijaitsee 1920–1930-luvulla rakennettu pimeänavigoinnin mahdollistava kevytrakenteinen sektoriloisto. Loisto on sammutettu ja korvattu kummelin huippuun sijoitetulla kevytrakenteisella valolaitteella.


title: Palveluliikenne

text: Palveluliikenne on joukkoliikennettä, joka useissa kaupungeissa korvaa hiljentyneitä tavallisia linja-autovuoroja. Palvelureittejä ajetaan usein pienemmällä kalustolla ja matkustajien lisäksi kuljetetaan myös kaupungin tai kunnan sisäistä postia, koulujen ruokia sekä muuta rahtia. Usein palveluliikenne toteutetaan ostoliikenteenä.


title: Palveluliikenne

text:
Palveluliikenne voi myös olla osa matkapalvelukeskusta jolloin matkapalvelukeskus hyödyntää myös palvelulinjojen tarjoamaa kapasiteettia. MPK voi esimerkiksi automaattisesti tehdä palvelulinja tilauksen taksin sijasta silloin kun se asiakkaan ja aikataulun kannalta on mahdollista.
Modernin palveluliikenteen reitti muodostuu sekä kiinteistä pysäkeistä että pysäkkien välillä tehtävästä kutsuohjatusta toiminnasta. Tämä toimintamalli mahdollistaa myös ovelta-ovelle palvelun esimerkiksi vanhusten asuttamien talojen pihoilla ja muissa paikoissa.


title: Palveluliikenne

text: Kokemukset pienissä ja keskisuurissa kaupungeissa ovat osoittaneet että automatisoidulla palvelulinjalla on mahdollista ajaa pääosa (>90%) kaupungin yhteiskunnan maksamista matkoista ja avoimen joukkoliikenteen matkoista.


title: Iomega Zip

text: Zip on Iomegan kehittämä levykeasema ja suurikapasiteettinen levyke, jolle mahtuu 100 tai 250 megatavua tietoa. Zip-levyke oli datan siirtoon, varastointiin ja etenkin varmuuskopiointiin käytetty muistiväline, joka oli yleisessä käytössä 1990-luvun lopulla. Nykyään tallentavat optiset asemat, USB-muistitikut ja ulkoiset kiintolevyt ovat syrjäyttäneet sen.


title: Iomega Zip

text: Iomegan Zip-asemia oli tarjolla sekä ulkoisina että sisäisinä. Ulkoinen asema kytkettiin joko kirjoitinporttiin tai SCSI-liitäntään. Sisäinen asema toimi kuin mikä tahansa IDE-kiintolevy, ja se voitiin kytkeä lattakaapelilla emolevyn IDE-liitäntään "slavena" tai "masterina" (orja/isäntä).


title: Iomega Zip

text: Zip-asemien kehitys päättyi 2002 esiteltyyn 750 megatavun asemaan, joka käytti USB 2.0 -liitäntää.


title: Tiina Brännare

text: Tiina Anne Marjatta Brännare (s. 3. tammikuuta 1960 Helsinki) on suomalainen ohjaaja, koreografi ja näyttelijä, joka on tehnyt paljon työtä musiikkiteatterin parissa.


title: Tiina Brännare

text: Brännare aloitti uransa tanssijana ja on opiskellut alaa mm. New Yorkissa, Lontoossa ja Tukholmassa. Brännare valmistui teatteritaiteen maisteriksi 1992 Teatterikorkeakoulun näyttelijäntyönlinjalta. Hän työskenteli Uudessa Iloisessa Teatterissa 1980-2002 esiintyjänä, koreografina ja apulaisohjaajana. Sittemmin hän on ohjannut ja tehnyt koreografioita teattereissa ympäri Suomea. Hän on vieraillut Turun kaupunginteatterissa, Tampereen Työväenteatterissa, Lahden kaupunginteatterissa, Helsingin kaupunginteatterissa, Kotkan kaupunginteatterissa, Kokkolan kaupunginteatterissa Järvenpään teatterissa, Valkeakosken kaupunginteatterissa, Heinolan kesäteatterissa jne.


title: Tiina Brännare

text: Hänen ohjauksiaan ovat "Liz, Katri Helena, Marilyn, Niskavuoren Heta 2X, Evita, Cats, Five Guys Named Moe, Housut pois, Lainahöyhenissä, Piukat paikat, Guys and Dolls, Pimeä metsä, Herrasmieshuijarit, Peter Pan, Pyhä keikka, Sweet Charity, Ankkurilyhty, Rakastan, rakastan, Cabaret, Albatrossi ja Heiskanen 3x, Heavy Christmas, My Fair Lady, Kiss Me Kate" ja "Mustalaisleiri muuttaa taivaaseen", Jyrki-Boy Suosikki musikaali. Aint`missbehavin jne.


title: Tiina Brännare

text: Eppu Nuotio ja Brännare ovat yhdessä kirjoittaneet musikaalit /näytelmät "Marilyn", "Liz", "ROMY", "Kadonnut Prinsessa", "Silvia und Ich" (pienoisooppera), "HUONE 112", "Kaiken takana on nainen", "Sekuntiviisaripoika", "Elämää ja Erotiikkaa", "Kerran kesällä", "Delilah" ja "Anopit".


title: Tiina Brännare

text: Brännare palkittiin ansioituneena musiikkiteatterintekijänä Jaakko Salo -palkinnolla 2005. Hän näytteli useita vuosia Sirkka Niskaa TV-sarjoissa "Ihmeidentekijät" ja "Parhaat vuodet".


title: Tiina Brännare

text: Tiina Brännare perusti tanssiryhmän Jazz-Girls vuonna 1977, Undeground teatteri "Gorgon" 1992 Sirpa Taivaisen kanssa sekä tanssi-duon "Musta Tulppaani" Mikko Rasilan kanssa vuonna 1988.


title: Huviretki hukkateille

text: Huviretki hukkateille: Seikkailu Zamoniassa on yksi Walter Moersin Zamoniaan liittyvistä nuortenkirjoista.


title: Huviretki hukkateille

text: Kaksi kaukkangerisisarusta Ensel ja Krete ovat lähteneet vanhempiensa kanssa lomalle suureen metsään. Kun sisarukset päättävät poiketa tieltä, he eksyvät. He törmäävät petolliseen kuilutrolliin, joka johtaa sisarukset väärään suuntaan. Sisarukset harhailevat metsässä. He törmäävät lehtisuteen, mutta pelastuvat, kun paikalle ilmestyy joukko salametsänvartioita. He johdattavat kaukkangerilapset takaisin kylään, jossa heidän vanhempansa odottavat heitä. Ensel ja Krete ohjataan pormestarin puheille. Pormestari ohjaa heidät parvekkeelle, jossa alkaa tapahtua. Juuri kun kaikki tuntuu olevan hyvin, yhtäkkiä kylää ei enää olekaan. On vain metsäaukea, jossa kasvaa mustia suippolakkisia sieniä, noidanlakkeja.


title: Huviretki hukkateille

text: Ensel ja Krete eksyvät syvemmälle metsään. Sisarukset päättävät yöpyä ontossa puunrungossa, jonka he löytävät lähistöltä. He heräävät keskellä yötä siihen, kun jokin liikkuu ja ääntelee heidän vieressä ja lähtee lähestymään heitä. Ensel ja Krete lähtevät pakoon ja putoavat kuoppaan, jonne he nukahtavat otuksen häivyttyä lähistöltä. Seuraavana aamuna he lähtevät jatkamaan matkaa, kunnes he löytävät järven, jonka vesi on mustaa. Ensel kahlaa veteen ja Krete yrittää estää, mutta ei onnistu edes saamaan veljeään pois vedestä. Paikalle saapuu sama kuilutrolli, johon he törmäsivät aiemmin. Krete pyytää kuilutrollilta apua Enselin järvestä pois saamisessa. Kuilutrolli opastaa tällä kerralla oikeaan suuntaan, mutta Ensel ja Krete eivät usko sitä ja lähtevät taas väärään suuntaan. Kun he ovat kävelleet jonkin aikaa, maisema alkaa muuttua yhä vain kummallisemmaksi ja kummallisemmaksi, kunnes kaikki kasvilajit ovat kuin toiselta planeetalta. He törmäävät tähtitölläreihin, jotka puhuvat siitä, että Enselin ja Kreten pitäisi uhrautua metsälle, jotta he saisivat parempaa syötävää kuin ne mustat sienet.


title: Huviretki hukkateille

text: He harhailevat metsässä, kunnes huomaavat olevansa aukealla, jossa on itkeviä kasveja, jotka kääntyvät tuijottamaan Enseliä ja Kreteä. He juoksevat, kunnes Ensel ei enää jaksa. Krete haluaisi jatkaa matkaa ja astuu tietämättään lentoruohoon. Hän vajoaa ruohoon ja on lähellä tukehtua siihen ja joutua korsimureenan ruoaksi. Ensel suostuttelee lentoruohosuon reunalla kasvavan puhuvan orkidean pelastamaan Kreten. Siitä hyvästä Ensel ja Krete lupaavat sirtää kukan sinne, minne se haluaa. He löytävät hyvän aukean, mihin he kaivavat orkidean. Aukealla on mökki, joka saa Kreten ja Enselin uteliaisuuden heräämään. He menevät mökkiin sisälle ja löytävät mitä ihanimpia herkkuja. Yhtäkkiä mökkiin tulee noita, joka alkaa ahdistella sisaruksia. Hetken kuluttua ulkoa kuuluu saman otuksen ääni, jonka he kuulivat puunrungossa. Noita katoaa mökin lautojen väliin huomattuaan otuksen. Mökki alkaa muuttua siinä samassa kummallisella tavalla, ja kaikkialta tulee syövyttäviä nesteitä. Siinä vaiheessa heille selviää, että he ovat noidan sisällä elävältä syötyinä. Puunrunko-otus tulee väkipakolla sisälle kirvestä käyttäen. Pienen esittelykierroksen jälkeen sisaruksille selviää, että otus on kirjokarhu. Alkaa kamala taistelu noitaa vastaan. Lopulta noita vajoaa maahan, ja Ensel ja Krete palaavat kirjokarhun kanssa takaisin sivistyksen pariin ja äitinsä helmoihin.


title: Christoph Scheiner

text: Christoph Scheiner (25. heinäkuuta 1573 – 18. kesäkuuta 1650) oli saksalainen tähtitieteilijä ja jesuiitta.


title: Christoph Scheiner

text: Vuonna 1611 Scheiner havaitsi yhtenä ensimmäisistä auringonpilkkuja, vaikkakin hän luuli niiden olevan Auringon kiertolaisia. Häntä avusti Johann Baptist Cysat. Kirjansa "Rosa Ursina" julkaistiin 1630. Tällöin hän jo oli samaa mieltä Galileo Galilein kanssa siitä, että auringonpilkut ovat Auringon pinnalla tai sen kaasukehässä.


title: Christoph Scheiner

text: Maunderin minimistä johtuen auringonpilkkujen esiintyminen väheni merkittävästi useiksi vuosikymmeniksi, jolloin Scheinerin kirja pysyi aiheen standardilähteenä pitkän aikaa.


title: Christoph Scheiner

text: Scheiner vastusti heliosentristä kuvaa kuolemaansa saakka.


title: Christoph Scheiner

text: Scheiner ja Galilei kiistelivät siitä kumpi havaitsi ensimmäisenä auringonpilkut. Tämä riita saattoi olla tekijänä Galilein kiistassa Katolisen kirkon kanssa.


title: Christoph Scheiner

text: Scheiner-kraatteri kuussa on nimetty hänen mukaansa.


title: Ian Callaghan

text: Ian Robert Callaghan (s. 10. huhtikuuta 1942 Toxteth, Liverpool, Englanti) on englantilainen entinen jalkapalloilija, pelipaikaltaan keskikenttäpelaaja.


title: Ian Callaghan

text: Callaghan aloitti uransa Liverpoolissa, jossa pelasi vuosien 1960 ja 1978 välillä 640 ottelua, tehden 50 maalia. Callaghanin pelaamat 640 ottelua on edelleen Liverpoolin seuraennätys. Hän oli mukana kun Liverpool voitti muun muassa 5 liigamestaruutta, Euroopan cupin kahdesti, FA Cupin vuosina 1965 ja 1974, UEFA Cupin (1973 ja 1976) ja FA Community Shieldin kuudesti. Hän edusti urallaan myös Swansea Citya, Cork Hibernian, norjalaista Sandefjord Fotballia ja Crewea.